title: Newfoundlandin matalikko

text: Newfoundlandin matalikko () on n. 500 kilometrin pituinen merialue Atlantilla Kanadan itärannikolla, Newfoundlandin saaren kaakkoispuolella. Matalikon keskisyvyys on 50-100 metrin välillä. Se sijaitsee Labradorin- ja Golfvirran kohtaamispaikassa ja se on syntynyt Golfvirran sulattaessa Labradorinvirran mukana pohjoisesta kulkeutuneita jäävuoria, jolloin vuorten mukana kulkeutunut sora on painunut pohjaan. Alueella on useita erillisiä matalikkoja, joista suurimpien nimet ovat "Grand", "Green" ja "St. Pierre". Matalikkoalueiden, joiden syvyys on alle 200 metriä, yhteenlaskettu pinta-ala on noin 282 500 km².


title: Newfoundlandin matalikko

text: Alue tunnetaan sumuisena, mikä johtuu lämpimän Golfvirran ilmamassojen kohtaamisesta Labradorinvirran tuomien kylmien ilmamassojen kanssa, jolloin ilman ja meren väliset lämpötilaerot ovat suuria. Alueella on myös runsaasti jäävuoria, etenkin keväisin.


title: Newfoundlandin matalikko

text: Newfoundlandin matalikko on ollut kansainvälisesti tunnettu kalastusalue, josta on kalastettu erityisesti turskaa. Myös kolja, meriahven, kampela, makrilli ja silli kuuluvat alueen kalalajeihin. Eurooppalaiset kalastajat havaitsivat alueen kalaresurssit 1400-luvun lopussa, ja alue alkoi pian houkutella runsaasti vanhan mantereen kalastajia. Alueen kalaisuuden ansiosta syntyivät myös ensimmäiset Newfoundlandin eurooppalaisasutukset, jotka perustettiin kalan kuivaus- ja suolaustukikohdiksi ennen kalojen kuljetusta Eurooppaan. 1900-luvulla eurooppalaiset, yhdysvaltalaiset ja kanadalaiset kalastajat ovat jatkaneet suurimittaista kalastustoimintaa. 1950-luvulta lähtien alueella toimi myös paljon venäläisiä ja japanilaisia kalastusaluksia. Kanadan hallitus laajensi merialuettaan vuonna 1977, jolloin suurin osa alueesta tuli sen hallintaan ja ulkomaalaisten kalastajien määrää vähennettiin. Alueen turskakanta romahti vuonna 1992, jolloin sen kalastaminen loppui lähes kokonaan. Kalastus aloitettiin uudelleen rajoitetussa määrin 1998, mutta turskakannat ovat edelleen hyvin alhaiset, eikä kalastustoiminta ole palannut entiselleen.


title: Newfoundlandin matalikko

text: Öljynporaus alueella alkoi 1970-luvun lopulla ja se nousi yleiseen tietoisuuteen etenkin Ocean Ranger -porauslautan onnettomuuden johdosta, missä sen 84 hengen miehistö menehtyi 15. helmikuuta 1982. Uusimpia öljykenttiä ovat Hibernia, jossa öljyntuotanto alkoi 1997 sekä Terra Nova, jossa tuotanto aloitettiin tammikuussa 2002.


title: Santtu Karvonen

text: Santtu Sami Antero Karvonen (s. 11. marraskuuta 1979 Lohja) on suomalainen näyttelijä. Hän on näytellyt elokuvissa, televisiossa ja teatterissa. Tunnetuimmat roolit elokuvissa on vuonna 2005 ensi-iltansa saanut "Eläville ja kuolleille" sekä vuonna 2009 ensi-iltansa saanut "Rööperi". Televisiossa hän on esiintynyt mm. "Ministerin tytär" -komediasarjassa.


title: Santtu Karvonen

text: Karvonen on palkittu miessivuosan Jussilla elokuvasta "Juoppohullun päiväkirja" 2013.


title: Clément Fecteau

text: Clément Fecteau (20. huhtikuuta 1933 – 31. joulukuuta 2017) oli kanadalainen roomalaiskatolinen piispa. Hänet vihittiin papiksi Québecin arkkihiippakuntaan 16. kesäkuuta 1957 ja nimitettiin sen vihkipiispaksi sekä Talaptulan titulaaripiispaksi 17. kesäkuuta 1989. Piispaksi vihkiminen seurasi 20. lokakuuta. Pääkonsekraattorina toimi Louis-Albert Vachon, jota avustivat Jean-Paul Labrie ja Marc Leclerc.


title: Clément Fecteau

text: Fecteau sai 10. toukokuuta 1996 nimityksen Sainte-Anne-de-la-Pocatièren hiippakunnan piispaksi, jona hän toimi, kunnes jäi eläkkeelle 18. lokakuuta 2008.


title: Denis Grondin

text: Denis Grondin (s. 23. lokakuuta 1954) on kanadalainen roomalaiskatolinen piispa. Hänet vihki papiksi Québecin arkkihiippakuntaan Louis-Albert Vachon 21. toukokuuta 1989. Hänet nimitettiin Québecin vihkipiispaksi ja Camplumin titulaaripiispaksi 12. joulukuuta 2011. Piispaksi vihkiminen seurasi 25. helmikuuta 2012. Pääkonsekraattorina toimi Gérald Cyprien Lacroix, jota avustivat Paul Lortie ja Gilles Lemay.


title: Ana Menéndez

text: Ana Amelia Menéndez Bernardo (s. 17. maaliskuuta 1972 Trevías) on entinen espanjalainen yleisurheilija, joka kilpaili keskimatkojen juoksussa.


title: Ana Menéndez

text: Menéndez osallistui 800 metrin matkalle Atlantan olympialaisissa 1996, mutta joutui keskeyttämään alkueräjuoksunsa. Hän pääsi matkalla välieriin saakka sisäratojen MM-kisoissa seuraavana vuonna ja sijoittui 1 500 metrillä kahdeksanneksi vuoden 1999 MM-kilpailuissa.


title: Ana Menéndez

text: "Lähde: IAAF"


title: Yannick Bertrand

text: Yannick Bertrand (s. 18. elokuuta 1980 Thonon-les-Bains) on ranskalainen alppihiihtäjä, joka edustaa Douanes SC Chatel -seuraa.


title: Yannick Bertrand

text: MM-kilpailuissa Bertrand on sijoittunut parhaimmillaan 18:nneksi syöksylaskussa Åressa 2007. Torinon olympialaisissa 2006 hän sijoittui sekä supersuurpujottelussa että syöksylaskussa 24:nneksi.


title: Yannick Bertrand

text: Bertrand kilpaili alppihiihdon maailmancupissa ensimmäisen kerran Val d'Isèressä joulukuussa 2001. Maailmancupin pisteille hän pääsi ensimmäisen kerran Kvitfjellin syöksylaskussa maaliskuussa 2002 oltuaan 28:s. Kymmenen parhaan joukkoon Bertrand laski ensimmäisen kerran Lake Louisen syöksylaskussa marraskuussa 2005 oltuaan yhdeksäs. Hänen paras sijoituksensa maailmancupissa on neljäs sija, jonka hän saavutti Val d'Isèren syöksylaskussa tammikuussa 2007.


title: Maltoli

text: Maltoli (CHO) on heterosyklinen yhdiste, joka sisältää ketonin ja alkoholin rakenteet. Maltolia esiintyy luonnollisesti monissa kasveissa ja sitä käytetään arominvahventeena.


title: Maltoli

text: Maltoli on kiinteänä punaisia tai ruskeita kiteitä. Yhdiste liukenee hyvin veteen ja kloroformiin, mutta huonommin eetteriin ja bentseeniin. Maltolia esiintyy runsaasti luonnossa muun muassa männyn neulasissa sekä nuorien lehtikuusien kaarnasta, josta se eristettiin ensimmäisen kerran vuonna 1861. Sitä on myös paahdetuissa maltaissa, oluessa, suklaassa ja soijakastikkeessa. Maltolia muodostuu myös leivonnaisiin paistamisen yhteydessä sokereista, jolloin syntyy myös muita aromiaineita, kuten isomaltolia. Maltoli ja sen johdannainen etyylimaltoli vahventavat sekä makeiden että happamien makujen aistimista.


title: Maltoli

text: Maltoli muodostaa komplekseja useiden metallien kanssa. Tällaisia ovat muun muassa kolmenarvoinen rauta, alumiini, sinkki, kalsium, mangaani sekä vanadyyli-ioni VO, jonka maltolikompleksilla on insuliinia matkivia vaikutuksia.


title: Maltoli

text: Maltolia muodostuu selluloosasta, tärkkelyksestä ja muista hiilihydraateista kuivatislauksen seurauksena. Nykyäänkin maltolia valmistetaan pääasiassa erottamalla pyökkitervasta. Sitä voidaan valmistaa synteettisesti myös hapettamalla kojihappoa ja antamalla hapetustuotteen reagoida formaldehydin kanssa.


title: Maltoli

text: Koska maltoli parantaa makean aistimista sitä lisätään arominvahventimeksi erilaisiin makeisiin tuotteisiin. Tällöin sokerin määrää tuotteissa voidaan vähentää. Jo muutaman miljoonasosan pitoisuudet maltolia tai etyylimaltolia lisäävät makean tai happaman aromin aistimista selkeästi. Maltolilla itsellään on myös karamellimainen maku.


title: Aavahelukan lentokenttä

text: Aavahelukan lentokenttä sijaitsee Kolarin ja Muonion rajalla Ylläksen matkailukeskuksen läheisyydessä Kuerjoen varrella. Lähimpään kylään Äkäslompoloon on matkaa noin kymmenen kilometriä. Kentällä harrastaa pääasiassa moottorilentoa Aavahelukan lentokerho. Se huolehtii myös alueen palolennoista kesäisin.


title: Aavahelukan lentokenttä

text: Aavahelukan lentopaikalla on yksi kiitotie (14/32), jonka pituus 864 metriä. Sen leveys on 20 metriä, josta 11 metriä on asfaltoitu. Kiitotien vieressä on myös lennonvalmistelurakennus, jossa on mahdollista yöpyä.


title: Aavahelukan lentokenttä

text: Lentopaikan päällikkönä toimii Kolarin kunnan elinkeinoasiamies Tapio Niittyranta.


title: 4Matic

text: 4Matic onMercedes Benzin kehittämä ja käyttämä älykäs nelivetotekniikka. Se on suunniteltu parantamaan pitoa ja ajoturvallisuutta liukkaissa olosuhteissa ajettaessa. 4Matic esiteltiin vuonna 1986. W124-sarja oli ensimmäinen mallisarja, jossa 4Matic oli saatavilla.


title: 4Matic

text: 4Matic-järjestelmä suunniteltiin yhteistyössä Itävaltalaisen Styer-Daimler-Puch-yhtymän kanssa. Styer-Daimler-Puch oli jo kymmenen vuotta valmistanut Mercedes Benzille myös Puch G:nä tunnettua Mercedes-Benz G-sarjaa. Yleensä nelivedon yhteydessä on automaattivaihteisto, vain harvoja malleja valmistettiin manuaalivaihteistolla.


title: 4Matic

text: 4Matic on saatavilla seuraaviin Mercedes Benz malleihin:


title: HMS Angler (1897)

text: HMS Angler oli Britannian Kuninkaallisen laivaston Angler-luokan torpedovenehävittäjä.


title: HMS Angler (1897)

text: Alus tilattiin 23. tammikuuta 1895 John I. Thornycroft and Companyltä Chiswickistä osana vuosien 1895-1896 laivasto-ohjelmaa ja sen köli laskettiin 21. joulukuuta 1896 telakkanumerolla 313. Alus laskettiin vesille 2. helmikuuta 1897 ja se valmistui heinäkuussa 1898.


title: HMS Angler (1897)

text: "HMS Angler" palveli 1903-1913 Välimerellä, jonka jälkeen se palveli Britteinsaarilla. Alus myytiin 20. toukokuuta 1920 romutettavaksi Wardille Milford Haveniin.


title: Technologic

text: Technologic on ranskalaisen Daft Punkin kappale, joka on julkaistu yhtyeen vuoden 2005 albumilla Human After All. Videosta on tehty myös musiikkivideo, jossa pieni karmiva robotti laulaa.


title: Eigil Ramsfjell

text: Eigil Ramsfjell (s. 17. maaliskuuta 1955 Oslo) on norjalainen entinen curlingpelaaja ja olympiamitalisti.


title: Eigil Ramsfjell

text: Ramsfjell osallistui arvokisoihin ensimmäistä kertaa 1976, ja voitti MM-kisoissa yhteensä yhdeksän mitalia, joista kolme kultaisia. Hän sai myös EM-kilpailuissa yhdeksän mitalia, yhden kultaisen, neljä hopeista ja neljä pronssista. Ramsfjell voitti vuonna 1988 olympialaisissa kultaa, kun curling oli näytöslajina, ja sai pronssia Naganon kisoissa 1998, 42-vuotiaana. Uransa jälkeen hän toimi myös valmentajana, ja luotsasi Norjan kahdeksanneksi sijoittunutta naisten joukkuetta vuoden 2001 MM-kilpailuissa.


title: Eigil Ramsfjell

text: Myös Eigilin pikkuveli Bent Ånund on curlingin olympiamitalisti.


title: HMS Ariel (1897)

text: HMS Ariel oli Britannian Kuninkaallisen laivaston vuonna 1898 valmistunut Angler-luokan torpedovenehävittäjä.


title: HMS Ariel (1897)

text: Alus tilattiin 23. tammikuuta 1895 John I. Thornycroft and Companyltä Chiswickistä osana vuosien 1895-1896 laivasto-ohjelmaa ja sen köli laskettiin 23. huhtikuuta 1896 telakkanumerolla 314. Alus laskettiin vesille 5. maaliskuuta 1897 ja se valmistui lokakuussa 1898.


title: HMS Ariel (1897)

text: "HMS Ariel" siirrettiin 1901 Välimerelle. Alus tuhoutui 19. huhtikuuta 1907 testattaessa Maltan puolustuslaitteita. Pimeänä yönä alus ajoi Ricasolin aarronmurtajan kiviin. "HMS Bruizer" pelasti tuhoon tuomitun aluksen miehistön.


title: Marc Gassot

text: Marc-Fredrik Marie Philippe Gassot (s. 28. joulukuuta 1971 Kuopio) on suomalais-ranskalainen näyttelijä. Hän on näytellyt useissa elokuvissa, televisiosarjoissa ja teatterituotannoissa. Gassot valmistui näyttelijäksi Teatterikorkeakoulusta ja Jacques Lecoqin teatterikoulusta.


title: Marc Gassot

text: Gassotin erityistaitoihin kuuluu miimi ja klovneria. Hän voitti miimiesityksellään Dark Side of the Mime vuoden 2014 Teatteriteko -palkinnon. Hänet valittiin myös 2014 Vuoden teatterinäyttelijäksi. Gassot on työskennellyt tanskalaisessa Out Balanz -ryhmän esityksessä Next Door vuodesta 2013. Esitys Next Door voitti Brightonin BE Festival’n juryn pääpalkinnon, sekä yleisöpalkinnon vuonna 2013. Next Door on vieraillut muun muassa Edinburgh Fringe, CPH Stage, Skena Up, sekä Chicagon Physical Fest -festivaaleilla.


title: Apollinari Vasnetsov

text: Apollinari Mihailovitš Vasnetsov (; 6. elokuuta 1856 Rjabovo Vjatkan kuvernementissä - 23. tammikuuta 1933 Moskova) oli venäläinen taidemaalari ja graafikko, jonka veli on tunnetumpi Viktor Vasnetsov. Hän oli erikoistunut näkymiin Moskovan keskiaikaisesta historiasta.


title: Apollinari Vasnetsov

text: Vasnetsov oli taidemaalari ja graafikko. Hän ei koskaan saanut akateemista taidekoulutusta. Hän opiskeli vanhemman veljensä Viktor Vasnetsovin johdolla, joka oli kuuluisa venäläinen taidemaalari. Vuodesta 1882 Apollinari Vasnetsov ja veljensä Viktor Vasnetsov asuivat ja työskentelivät Abramtsevossa, jossa hän sai vaikutteita Vasili Polenovilta. Vuosina 1898-1899 hän matkusteli ympäri Eurooppaa. Venäjän luonnon eeppisten maisemien lisäksi hän loi oman tyylinsä historiallisen maisemamaalaustyylinsä historiallisen ja arkeologisen tiedon perusteella. Hänen maalauksensa esittävät visuaalisen kuvan keskiaikaisesta Moskovasta. Hän oli Vaeltajien jäsen vuodesta 1900 alkaen ja Keisarillisen taideakatemian akateemikko vuodesta 1900. Hän oli yksi Mir iskusstvan perustajista ja ohjaajista.


title: Apollinari Vasnetsov

text: Pikkuplaneetta 3586 Vasnetsov, jonka löysi neuvostoliittolainen astronomi Ljudmila Žuravljova vuonna 1978, on nimetty Viktor ja Apollinari Vasnetsovin mukaan.


title: Tarhaneilikka

text:
Tarhaneilikka ("Dianthus caryophyllus") on leikkokukaksi viljeltävä kohokkikasvien laji.
Se on luultavasti alkujaan Välimeren seudulta kotoisin, mutta sitä on viljelty yli kahdentuhannen vuoden ajan, ja siitä on jalostettu lukuisia näyttäviä lajikkeita.


title: Tarhaneilikka

text: Tarhaneilikka on ruohovartinen, monivuotinen kasvi. Sen varsi kasvaa noin 80 cm pitkäksi. Lehdet ovat kapeat, harmahtavat ja vahapintaiset. Kukat kasvavat yksittäin tai 3-5 kukan kukintoina.


title: Tarhaneilikka

text: Vuonna 1995 noin 15% koko maailman leikkokukkakaupasta koostui neilikoista.


title: Bent Ånund Ramsfjell

text: Bent Ånund Ramsfjell (s. 30. marraskuuta 1967 Oslo) on norjalainen entinen curlingpelaaja ja olympiavoittaja.


title: Bent Ånund Ramsfjell

text: Ramsfjell pelasi vuonna 1989 nuorten MM-kilpailuissa, joissa Norja oli viides, ja sai samana vuonna aikuisten EM-kisoista hopeaa. Hän oli vuoden 1999 jälkeen vuosittain maajoukkueen kokoonpanossa arvokisoissa, ja voitti ensimmäisen MM-kisojen mitalinsa Lausannessa 2001. Ramsfjell oli voittamassa vuonna 2002 kultaa Salt Lake Cityn olympialaisissa, jonka lisäksi hän sai hopeaa saman vuoden MM-kisoista. Hän sai pronssia MM-kilpailuista 2003 ja EM-kisoista 2004, jonka lisäksi hän voitti EM-kultaa 2005. Ramsfjell päätti kansainvälisen uransa vuoden 2006 olympialaisiin, joissa Norja sijoittui viidenneksi.


title: Bent Ånund Ramsfjell

text: Myös Bentin isoveli Eigil on curlingin olympiamitalisti.


title: Ilka Štuhec

text: Ilka Štuhec (s. 26. lokakuuta 1990) on slovenialainen alppihiihtäjä. Hän on syöksylaskun maailmanmestari ja maailmancupin voittaja.


title: Ilka Štuhec

text: Štuhec voitti nuorten MM-kilpailuissa kultaa vuonna 2007 pujottelussa ja vuonna 2008 syöksylaskussa. Hän sijoittui Schladmingin MM-kilpailuissa 2013 supersuurpujottelussa kuudenneksi. Sotšin olympialaisissa 2014 hän oli syöksylaskussa kymmenes ja supersuurpujottelussa kolmastoista. Vailin / Beaver Creekin MM-kilpailuissa 2015 hän sijoittui alppiyhdistetyssä seitsemänneksi. Sankt Moritzin MM-kilpailuissa 2017 hän oli supersuurpujottelussa yhdestoista ja voitti maailmanmestaruuden syöksylaskussa.


title: Ilka Štuhec

text: Štuhec kilpaili alppihiihdon maailmancupissa ensimmäisen kerran Lenzerheidessa maaliskuussa 2007. Maailmancupin pisteille hän pääsi ensimmäisen kerran Crans-Montanan syöksylaskussa maaliskuussa 2008 oltuaan 22:s. Kymmenen parhaan joukkoon Štuhec sijoittui ensimmäisen kerran oltuaan kuudes Lake Louisen syöksylaskussa joulukuussa 2011. Ensimmäisen voittonsa ja palkintosijansa hän saavutti Lake Louisen syöksylaskussa joulukuussa 2016. Hän voitti samalla paikkakunnalla syöksylaskun myös seuraavana päivänä. Kaksi viikkoa myöhemmin hän voitti Val d’Isèren alppiyhdistetyn ja syöksylaskun. Tammikuussa 2017 hän sijoittui Cortina d'Ampezzossa kolmanneksi syöksylaskussa ja voitti supersuurpujottelun. Helmikuussa hän voitti Crans-Montanassa supersuurpujottelun sekä oli alppiyhdistetyissä toinen ja kolmas. Maaliskuussa hän oli Jeongseonissa kolmas syöksylaskussa ja supersuurpujottelussa. Aspenissa hän voitti syöksylaskun ja oli toinen supersuurpujottelussa. Hän sijoittui maailmancupin kokonaiskilpailussa toiseksi, voitti syöksylaskun ja alppiyhdistetyn maailmancupit sekä sijoittui supersuurpujottelucupissa toiseksi.


title: Ilka Štuhec

text: Štuhecin polven eturistiside repesi harjoituksissa lokakuussa 2017 ja koko kausi jäi häneltä väliin. Kaudella 2018–2019 hän voitti Val Gardenassa syöksylaskun ja supersuurpujottelun. Cortina d'Ampezzon syöksylaskuissa hän sijoittui toiseksi ja kolmanneksi.


title: Mariella Voglreiter

text: Mariella Voglreiter (s. 11. joulukuuta 1989) on itävaltalainen alppihiihtäjä.


title: Mariella Voglreiter

text: Voglreiter voitti nuorten MM-kilpailuissa hopeaa vuonna 2009 supersuurpujottelussa. Hän voitti Eurooppa-cupin supersuurpujottelucupin kaudella 2009–2010 ja syöksylaskucupin kaudella 2010–2011.


title: Mariella Voglreiter

text: Voglreiter kilpaili alppihiihdon maailmancupissa ensimmäisen kerran Sankt Moritzissa tammikuussa 2010. Maailmancupin pisteille hän pääsi ensimmäisen kerran Lake Louisen supersuurpujottelussa joulukuussa 2010 oltuaan 25:s. Parhaimmillaan Voglreiter on sijoittunut maailmancupissa viidenneksi Lake Louisen syöksylaskussa joulukuussa 2011.


title: Jarkko Lahti

text: Jarkko Santeri Lahti (s. 1978 Kokkola) on suomalainen näyttelijä. Hän on näytellyt mm. . Lahti voitti vuonna 2016 Parhaan miespääosan Jussi-palkinnon elokuvasta "Hymyilevä mies". Hän on koulutukseltaan teatteritaiteen maisteri.


title: Jarkko Lahti

text: Lahti on Ruska Ensemblen toinen taiteellinen johtaja.


title: Year of the Dragon

text: Year of the Dragon on Modern Talkingin albumi vuodelta 2000. Se saavutti korkeimmilaan TOP3-sijan Saksan listalla ja oli Saksan TOP5-sijalla kaksi viikkoa.


title: Tessa Benoit

text: Tessa Benoit (s. 17. maaliskuuta 1977 Hanover) on entinen yhdysvaltalainen hiihtäjä.


title: Tessa Benoit

text: Benoit kilpaili vuosina 1996–2001 Continental Cupissa, jossa hän sijoittui kymmenen parhaan joukkoon yhteensä kymmenen kertaa sekä voitti yhden osakilpailun. Hän osallistui maailmancupissa yhteen kilpailuun, Soldier Hollowin sprinttiosakilpailuun 2001, jossa hän oli sijalla 20. Benoit oli vuoden 1999 MM-kisoissa 5 kilometrin matkalla 73. ja sijoittui Lahden MM-kilpailuissa 2001 sprintissä 42:seksi sekä 10 kilometrillä 54:ksi. Hän oli Salt Lake Cityn olympialaisissa 2002 sprintissä 38. ja 10 kilometrillä 52.


title: America (Modern Talkingin albumi)

text: America on vuonna 2001 julkaistu Modern Talkingin albumi. Se nousi Saksan TOP-listalla sijalle 2 ja pysyi siinä kaksi viikkoa. Albumi oli viimeinen, jonka kanssa duo teki yhteistyötä räppäri Eric Singletonin kanssa.


title: Dark Shadows

text: Dark Shadows on vuonna 2012 ensi-iltansa saanut Tim Burtonin ohjaama yhdysvaltalainen fantasiaelokuva. Elokuvan päähenkilö on vampyyri. Elokuva perustuu vuosien 1966–1971 televisiosarjaan "Yön vampyyrit". Johnny Depp ja Tim Burton ovat kyseisen sarjan faneja. Elokuvan pääroolissa nähdään Johnny Depp, joka esittää Barnabas Collinsia. Muissa rooleissa ovat mm. Eva Green, Michelle Pfeiffer, Chloë Moretz, Helena Bonham Carter, Bella Heathcote, Jackie Earle Haley sekä Christopher Lee. "Dark Shadows" on Tim Burtonin ja Johnny Deppin kahdeksas yhteinen elokuva.


title: Dark Shadows

text: Elokuva sai ensi-iltansa Suomessa 11. toukokuuta 2012.


title: Dark Shadows

text: Barnabas Collins on vuonna 1772 menestynyt liike- ja naistenmies, kunnes tekee elämänsä virheen särkiessään väärän naisen sydämen. Angelique Bouchard (Eva Green) on nimittäin noita, joka kostoksi huonosta kohtelusta muuttaa Barnabaksen vampyyriksi ja hautaa tämän elävältä. Melkein 200 vuotta myöhemmin Barnabas vapautuu haudastaan ja löytää itsensä hyvin muuttuneesta maailmasta vuodesta 1972. Hän etsii käsiinsä sukunsa jälkeläiset, jotka tuntuvat olevan melko erikoista sakkia.


title: Victory (Modern Talkingin albumi)

text: Victory on Modern Talkingin albumi vuodelta 2002. Kaksi albumin singleä, "Ready for the Victory" ja "Juliet", nousivat TOP25-hiteiksi Saksassa. "Victory" myi Saksassa kultaa yli 150 000 myydyllä kopiolla.


title: Universe (Modern Talkingin albumi)

text: Universe on Modern Talkingin albumi vuodelta 2003. Se on duon kahdestoista ja viimeinen studioalbumi ennen samana vuonna tapahtunutta toista hajoamista. Albumi saavutti Saksassa TOP2-sijan ja myi kultaa yli 150 000:lla kopiolla.


title: Vasili Surikov

text: Vasili Ivanovitš Surikov (; 24. tammikuuta 1848 Krasnojarsk – 19. maaliskuuta 1916 Moskova) oli venäläinen taidemaalari. Hän on parhaiten tunnettu suurikokoisista historiamaalauksistaan.


title: Vasili Surikov

text: Surikov syntyi kasakkaperheeseen Krasnojarskissa, Siperiassa. Vuosina 1867-1871 hän opiskeli Keisarillisessa taideakatemiassa Pavel Tšistjakovin alaisuudessa.


title: Vasili Surikov

text: Vuonna 1877 Surikov asettui Moskovaan, jossa hän maalasi joitakin freskoja Kristus Vapahtajan katedraaliin. Vuonna 1878 hän nai Elizabeth Charais’n, dekabristi Svistunovin lapsenlapsen. Vuonna 1881 hän liittyi Vaeltajat-liikkeeseen. Vuodesta 1893 hänestä tuli Pietarin taideakatemian täysjäsen. Surikov haudattiin Moskovan Vagankovon hautausmaalle.


title: Vasili Surikov

text: Surikov maalasi kuvia Venäjän historiasta, jotka keskittyivät tavallisten ihmisten elämään. Hänen työnsä ovat merkittäviä sen omaperäisen tavan vuoksi, jolla ne kuvaavat tilaa ja ihmisten liikkeitä. Joissakin tapauksissa hän vaikuttaa maalanneen saman kuvan useammin kuin kerran, ehkä prototyyppinä isommalle kuvalle, joka hänellä oli mielessään tai hän piti enemmän pienemmästä versiosta että päätti sen näyttävän paremmalta suurennettuna.


title: The Final Album

text: The Final Album on Modern Talkingin kokoelma-albumi vuodelta 2003. Se julkaistiin pian duon hajoamisen jälkeen ja se sisältää yhtyeen suosituimpia hittejä vuosien 1984 ja 2003 väliltä.


title: Volvo 9900

text: Volvo 9900 on Volvon valmistama kaukoliikennebussi, jota on valmistettu vuodesta 2006 lähtien. Mallia valmistetaan Volvon tehtaalla Puolan Wrocławissa. Mallista on saatavilla ainoastaan teliversio, jonka pituusvaihtoehdot ovat 12,3, 13 ja 13,8 metriä.


title: Volvo 9900

text: Maahantuonti Suomeen aloitettiin vuoden 2016 alussa. Sitä ennen mallia on jo tuotu käytettynä ulkomailta jonkin verran.


title: Hilda Kibet

text: Hilda Jepchumba Kibet (s. 17. maaliskuuta 1981 Kapchorwa, Kenia) on alankomaalainen yleisurheilija, joka kilpailee kestävyys- ja maastojuoksussa. Sukujuuriltaan kenialainen Kibet edustaa seuratasolla Atletiekvereniging Castricumia.


title: Hilda Kibet

text: Kibet sai Alankomaiden kansalaisuuden vuonna 2007 ja voitti samana vuonna New Yorkin puolimaratonin. Hän sijoittui Pekingin olympialaisissa 2008 10 000 metrin matkalla viidenneksitoista ja voitti samana vuonna maastojuoksun EM-kisojen kultaa. Kibet sijoittui maastojuoksun MM-kisoissa 2008 viidenneksi, oli kuudes vuonna 2009 ja kymmenes vuonna 2010. Hän sijoittui Amsterdamin maratonilla kolmanneksi vuonna 2009 silloisella ennätyksellään 2.30.33, ja koska Kibet tuli maaliin parhaana alankomaalaisena ja kisoilla oli myös maan mestaruuskilpailujen arvo, hänestä tuli maan mestari. Barcelonan EM-kilpailuissa 2010 Kibet sijoittui 10 000 metrin juoksussa alun perin neljänneksi, mutta nousi myöhemmin kolmannelle sijalle kun toiseksi sijoittunut Inga Abitova hylättiin dopingrikkomuksen takia. Lontoon olympialaisissa 2012 Kibet sijoittui maratonilla 24:nneksi.


title: Hilda Kibet

text: Kibetin pitkäaikainen kumppani on alankomaalainen maratonjuoksija Hugo van den Broek, jonka hän tapasi Keniassa vuonna 2000. He asuvat välillä Keniassa Itenissä ja välillä Alankomaissa Castricumissa. Kibet tulee juoksijasuvusta: hänen siskonsa Sylvia Kibet, itseään vain kuusi vuotta vanhempi isotätinsä Lornah Kiplagat, serkkunsa Susan Sirma ja toinen serkkunsa Sally Barsosio ovat kaikki juoksijoita.


title: Hilda Kibet

text: "Lähde: IAAF"


title: Emmebi Motorsport

text: Emmebi Motorsport on italialainen pikkuformulatalli, joka kilpailee nykyään Formula Abarth-sarjassa. Talli perustettiin vuonna 2000. Talli on aiemmin kilpaillut Sveitsin Formula Renault-, Italian Formula Renault-, Formula 2000 Light-, Superbike World Championship- ja Auto GP-sarjoissa.


title: Superman vs. The Elite

text: Superman vs. The Elite on vuonna 2012 suoraan DVD:lle julkaistu animaatioelokuva. Se perustuu Joe Kellyn käsikirjoittamaan sarjakuvatarinaan "What’s So Funny About Truth, Justice and the American Way", joka julkaistiin Action Comics sarjakuvan numerossa 775 vuonna 2001. Kelly myös käsikirjoitti elokuvan tarinan, jonka ohjasi Michael Chang. Elokuvan pääosissa ovat George Newbern, Pauley Perrette ja Robin Atkin Downes.


title: Superman vs. The Elite

text: Superman vs. The Elite on neljästoista perättäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti vuonna 2007.


title: Superman vs. The Elite

text: Elokuva julkistettiin 22. heinäkuuta Comic-Con 2011 tapahtumassa, jossa Bruce Timm kertoi vuoden 2012 toisen elokuvan olevan "Superman vs. The Elite". Myöhemmin helmikuussa 2012 elokuvan pääosissa kerrottiin olevan aikaisemmin Teräsmiehen roolissa ollut George Newbern ja Pauley Perrette. Myös elokuvan tarina vahvistettiin perustuvan Joe Kellyn käsikirjoittamaan tarinaan "What’s So Funny About Truth, Justice and the American Way", jossa Teräsmies taistelee armotonta ja supervoimia omaavaa ryhmää vastaan nimeltä The Elite.


title: Tibor Herczegfalvy

text: Tibor Herczegfalvy (s. 17. maaliskuuta 1954 Mezőhegyes) on unkarilainen entinen kenttäratsastaja. Hän osallistui olympialaisiin kahdesti, vuosina 1992 ja 1996. Herczegfalvy oli Barcelonan kisoissa 1992 henkilökohtaisen kilpailun 54. ja oli mukana joukkuekilpailussa, jossa Unkari joutui keskeyttämään. Atlantassa 1996 hän oli maansa kolmanneksitoista sijoittuneen joukkueen jäsen.


title: Laura Wilkinson

text: Laura Ann Wilkinson (-Hulseman; s. 17. marraskuuta 1977 Houston, Texas) on yhdysvaltalainen uimahyppääjä. Hän voitti vuoden 2000 kesäolympialaisissa Sydneyssä kultaa kymmenen metrin kerroshypyissä. Lisäksi hän sijoittui kerroshyppyjen parikilpailussa viidenneksi Jenny Keimin kanssa.


title: Laura Wilkinson

text: Wilkinson sijoittui kerroshypyissä viidenneksi vuoden 2004 kesäolympialaisissa Ateenassa ja yhdeksänneksi vuoden 2008 kesäolympialaisissa Pekingissä.


title: Laura Wilkinson

text: 15-vuotiaana uimahypyt aloittanut Wilkinson on lisäksi voittanut muun muassa kultaa kerroshypyissä uinnin maailmanmestaruuskilpailuissa 2005. Hän on naimisissa Eriek Hulsemanin kanssa, ja parin ensimmäinen lapsi syntyi toukokuussa 2011.


title: Eli Blanchard

text: Eli Blanchard oli kanadalainen haavipalloilija. Hän kilpaili vuoden 1904 kesäolympialaisissa Saint Louisissa ja kuului siellä kultaa voittaneeseen Winnipeg Shamrocks -joukkueeseen.


title: Gustav-Adolf Sjöberg

text: Gustav-Adolf Sjöberg (22. maaliskuuta 1865 – 31. lokakuuta 1937) oli ruotsalainen ampuja. Hän kilpaili vuoden 1908 kesäolympialaisissa Lontoossa ja sai hopeaa 300 metrin vapaakiväärin (asennot) joukkuekilpailussa. Sen yksilökilpailussa hän sijoittui neljänneksi.


title: Jake Livermore

text: Jake Cyril Livermore (s. 14. marraskuuta 1989 Lontoo) on englantilainen jalkapalloilija, joka edustaa Englannin Valioliigassa pelaavaa West Bromwich Albionia . Hän on pelipaikaltaan keskikenttäpelaaja.


title: Jake Livermore

text: Livermore teki debyyttinsä Tottenhamin edustusjoukkueessa kesällä 2007 harjoitusottelussa Stevenagea vastaan. Hän on ollut vuoden 2008 jälkeen lainalla yhteensä kuudessa eri seurassa, ja pelannut Tottenhamin riveissä vain 18 valioliigaottelussa.


title: Jake Livermore

text: Livermore siirtyi 14. elokuuta 2013 kauden mittaisella lainasopimuksella Englannin valioliigassa pelaavaan Hull Cityyn. Kauden päätteeksi 25. kesäkuuta 2014 hän liittyi Hull Cityyn pysyvällä siirrolla.


title: Jake Livermore

text: Livermore on pelannut Englannin paidassa yhden A-maaottelun. Hän tuli vaihdosta kentälle ottelussa Italiaa vastaan elokuussa 2012.


title: Axel Jansson

text: Carl Axel Jansson (24. huhtikuuta 1882 Tukholma – 22. syyskuuta 1909 Tukholma) oli ruotsalainen ampuja. Hän kilpaili vuoden 1908 kesäolympialaisissa Lontoossa ja sai 300 metrin vapaakiväärin (asennot) joukkuekilpailussa hopeaa. Sen yksilökilpailussa hän sijoittui seitsemänneksi. Hän osallistui myös 200–1000 jaardin sotilaskiväärikilpailuun sijoittuen viidenneksi.


title: Mario Aurelio Poli

text: Mario Aurelio Poli (s. 29. marraskuuta 1947 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 25. marraskuuta 1978 ja nimitettiin sen vihkipiispaksi sekä Abiddan titulaaripiispaksi 8. helmikuuta 2002. Piispaksi vihkiminen seurasi 20. huhtikuuta. Pääkonsekraattorina toimi Jorge Mario Bergoglio, jota avustivat Juan Carlos Aramburu, Mario José Serra, Joaquín Mariano Sucunza ja Guillermo Rodríguez Melgarejo.


title: Mario Aurelio Poli

text: Poli sai 24. kesäkuuta 2008 nimityksen Santa Rosan piispaksi.


title: José Luis Mollaghan

text: José Luis Mollaghan (s. 2. toukokuuta 1946 Buenos Aires) on argentiinalainen roomalaiskatolinen arkkipiispa. Hänet vihittiin papiksi Buenos Airesin arkkihiippakuntaan 19. maaliskuuta 1971 ja nimitettiin sen vihkipiispaksi sekä Theuzin titulaaripiispaksi 22. heinäkuuta 1993. Piispaksi vihkiminen seurasi 2. lokakuuta. Pääkonsekraattorina toimi Antonio Quarracino, jota avustivat Ubaldo Calabresi ja Eduardo Vicente Mirás.


title: José Luis Mollaghan

text: Mollaghan sai 17. toukokuuta 2000 nimityksen San Miguelin piispaksi ja 22. joulukuuta 2005 Rosarion arkkipiispaksi.


title: Joaquín Mariano Sucunza

text: Joaquín Mariano Sucunza (s. 15. helmikuuta 1946 Pamplona, Espanja) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 27. marraskuuta 1971 ja nimitettiin sen vihkipiispaksi sekä Saetabiksen titulaaripiispaksi 22. heinäkuuta 2000. Piispaksi vihkiminen seurasi 21. lokakuuta. Pääkonsekraattorina toimi Jorge Mario Bergoglio, jota avustivat Mario José Serra ja Guillermo Leaden.


title: José Antonio Gentico

text: José Antonio Gentico (28. marraskuuta 1931 Arnedo, Espanja – 5. huhtikuuta 2007) oli argentiinalainen roomalaiskatolinen piispa. Hänet vihittiin papiksi Morónin hiippakuntaan 30. marraskuuta 1968 ja nimitettiin Buenos Airesin arkkihiippakunnan vihkipiispaksi sekä Mizigin titulaaripiispaksi 21. maaliskuuta 2001. Piispaksi vihkiminen seurasi 28. huhtikuuta. Pääkonsekraattorina toimi Jorge Mario Bergoglio, jota avustivat Justo Oscar Laguna, Raúl Omar Rossi, Joaquín Mariano Sucunza ja Guillermo Rodríguez Melgarejo.


title: Antreas ja syntinen Jolanda

text: Antreas ja syntinen Jolanda on Valentin Vaalan ohjaama elokuva vuodelta 1941. Sen perustana on Antti Kokkolan eli Tatu Pekkarisen aihe, josta myöhemmin syntyi – myös salanimellä – romaani "Maailman kasvot".


title: Antreas ja syntinen Jolanda

text: Elokuvan tekovaihe oli Vaalan parhaan luomisvireen aikaa. Tarinassa päähenkilönä on hyväntahtoinen sokea Antreas (Olavi Reimas), jota syntinen Jolanda (Kirsti Hurme) höynäyttää.


title: Antreas ja syntinen Jolanda

text: Aikalaisarvioissa elokuva sai järjestään kiittäviä arvioita nimeään lukuun ottamatta, jota esimerkiksi Olavi Vesterdahl ("Aamulehti") piti banaalina. Paula Talaskiven mukaan onnistuminen oli sekä Turo Karton että ohjaajan Valentin Vaalan suuri ansio. Vaala onnistui ”säilyttämään alkuperäisen tarinan suurimman avun, kertomuksen viehättävän sydämellisyyden, lämpimän inhimillisyyden”. Poikkeus myönteisistä arvioijista oli Eino Palola ("Helsingin Sanomat"), jonka mielestä elokuva vaikutti ”hiukan avuttomalta”.


title: Antreas ja syntinen Jolanda

text: Myöhemmin elokuva on saanut osakseen enemmänkin kielteistä kommentointia. Pertti Lumirae ("Suomen Sosialidemokraatti", 1981) katsoo että vakavasta aiheesta on tullut ”puhdasta viikkolehtiviihdettä”, ja Markku Tuuli ("Katso", 1981) näkee sen ajan kuluttamana.


title: Antreas ja syntinen Jolanda

text: Vuonna 2012 Arto Pajukallio toteaa, että elokuva kuuluu erikoiseen sokeutta ja näön palautumista käsitelleiden suomalaisten melodraamojen joukkoon ja on niistä hämmentävin. Elokuvassa on jopa kauhuelokuvan piirteitä.


title: E3

text: E3 tai E-3 voi viitata muun muassa johonkin seuraavista:


title: Gylfi Sigurðsson

text: Gylfi Sigurðsson (s. 8. syyskuuta 1989 Reykjavík, Islanti) on islantilainen jalkapalloilija, joka edustaa Englannin Valioliigassa pelaavaa Evertonia.


title: Gylfi Sigurðsson

text: Kotimaassaan FH Hafnarfjörðurin ja Breiðablik Kópavogurin organisaatioihin kuulunut Gylfi siirtyi kesällä 2005 englantilaisen Readingin alle 18-vuotiaiden joukkueeseen. Hän pelasi kaudella 2008–2009 lainalla Kakkosliigan Shrewsburyssa ja Ykkösliigan Crewessa sekä ensimmäisen ottelunsa Readingin edustusjoukkueessa FA Cupissa. Seuraavalla kaudella hän nousi Readingin vakiokokoonpanoon ja teki Mestaruussarjassa 38 ottelussa 16 maalia. Elokuun 2010 lopussa hän siirtyi Bundesliigan Hoffenheimiin 5,2 miljoonan euron siirtosummalla.


title: Gylfi Sigurðsson

text: Gylfi teki tulokaskaudellaan Hoffenheimissa yhdeksän bundesliigamaalia pelaamissaan 29 ottelussa. Syyskaudella 2011–2012 hän pääsi pelaamaan vain seitsemän sarjaottelua ilman maaleja. Kevään 2012 hän oli lainalla Valioliigan Swanseassa tehden seitsemän maalia 18 valioliigaottelussa.


title: Gylfi Sigurðsson

text: Gylfi siirtyi Valioliigan Tottenhamiin kymmenen miljoonan euron siirtosummalla kesällä 2012. Hän pelasi seurassa kahden kauden aikana 58 valioliigaottelua, joissa teki kahdeksan maalia sekä 19 Eurooppa-liigan ottelua, joissa viimeisteli kolme maalia. Kesällä 2014 hän siirtyi Swanseaan, jossa teki kahden ensimmäisen kauden aikana 18 maalia pelaamissaan 68 valioliigaottelussa.


title: Gylfi Sigurðsson

text: Gylfi pelasi Islannin alle 17-, 19- ja 21-vuotiaiden maajoukkueissa. Hän pelasi Islannin kaikki kolme ottelua alle 21-vuotiaiden EM-kilpailuissa 2011. Ensimmäisen maaottelunsa Islannin maajoukkueessa hän pelasi Andorraa vastaan toukokuussa 2010. Ensimmäisen arvokilpailujen karsintaottelunsa hän pelasi EM-karsintaottelussa Norjaa vastaan saman vuoden syyskuussa. Ensimmäisen maaottelumaalinsa hän teki EM-karsintaottelussa Portugalia vastaan lokakuussa 2011.


title: Gylfi Sigurðsson

text: Gylfi pelasi kaikki kymmenen ottelua Islannin selviytyessä EM-kilpailuihin 2016. Lopputurnauksessa hän pelasi puolivälieriin selviytyneen Islannin kaikki viisi ottelua. Hän teki maalin alkulohkon ottelussa Unkaria vastaan.


title: Eduardo Horacio García

text: Eduardo Horacio García (s. 22. tammikuuta 1956 Buenos Aires) on argentiinalainen roomalaiskatolinen piispa. Hänet vihki papiksi Buenos Airesin arkkihiippakuntaan Juan Carlos Aramburu 18. marraskuuta 1983, ja hänet nimitettiin sen vihkipiispaksi sekä Ipagron titulaaripiispaksi 21. kesäkuuta 2003. Piispaksi vihkiminen seurasi 16. elokuuta. Pääkonsekraattorina toimi Jorge Mario Bergoglio, jota avustivat Jorge Eduardo Lozano ja José Antonio Gentico.


title: Vought F7U Cutlass

text:
Vought F7U Cutlass on nuolisiipinen, kahta suihkumoottoria käyttänyt yhdysvaltalainen tukialushävittäjä.
Konetyypin ensilento oli 29. syyskuuta 1948. Suunnittelijoilla lienee ollut käytettävissä saksalaisilta, kuten Aradolta, hankittua tiedustelutietoa. Siiven nuolikulma on 38 astetta. Koneessa ei ole korkeusvakaajia mutta siinä on kaksi sivuvakaajaa. Sen voimanlähteenä on kaksi Westinghouse J46-WE-8A-suihkuturbiinia, joissa on jälkipoltto. Viimeisin kehitysversio oli F7U-3. Sen huippunopeus oli 1 064 km/h, ja kone kykeni saavuttamaan 12 190 m toimintakorkeuden. Koneen aseistuksena on neljä 20 mm lentokonetykkiä, ja siipien alapuoliset ripustukset rakettiaseistukselle.


title: Vought F7U Cutlass

text: Konetyyppi vedettiin pois palveluskäytöstä vuosina 1956–1957. Cutlass oli lentäjien keskuudessa pidetty, vaikka sen onnettomuusprosentti oli varsin korkea, jopa 25%.


title: Félicien Courbet

text: Félicien Courbet (25. helmikuuta 1888 Ixelles – 1967) oli belgialainen vesipalloilija ja uimari. Hän sai vuoden 1912 kesäolympialaisissa Tukholmassa pronssia vesipallossa. Lisäksi hän kilpaili siellä ja vuoden 1920 kesäolympialaisissa Antwerpenissä sekä 200 että 400 metrin rintauinnissa. Vuoden 1908 kesäolympialaisissa Lontoossa hän oli kilpaillut 200 metrin rintauinnissa.


title: Félicien Courbet

text: Courbet ui vuonna 1909 maailmanennätyksen 100 metrin rintauinnissa. Hänen aikansa 1.22,6 paransi András Baronyin edellistä ennätystä 1,4 sekunnilla. Ennätys pysyi voimassa seuraavaan vuoteen saakka. Vuonna 1910 hän paransi Robert Anderssonin 200 metrin rintauinnin maailmanennätystä peräti 7,5 sekuntia ajallaan 3.00,8. Ennätys rikottiin vasta 1924, kun Robert Skelton alitti kolme minuuttia ajalla 2.52,6.


title: Jorge Eduardo Lozano

text: Jorge Eduardo Lozano (s. 10. helmikuuta 1955 Buenos Aires) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 3. joulukuuta 1982 ja nimitettiin sen vihkipiispaksi sekä Furnos Maiorin titulaaripiispaksi 4. tammikuuta 2000. Piispaksi vihkiminen seurasi 25. maaliskuuta. Pääkonsekraattorina toimi Jorge Mario Bergoglio, jota avustivat Raúl Omar Rossi ja Mario José Serra.


title: Jorge Eduardo Lozano

text: Lozano sai 22. joulukuuta 2005 nimityksen Gualyguaychún piispaksi, joksi hänet asetettiin 11. maaliskuuta 2006.


title: Daniel Gillies

text: Daniel Gillies (s. 14. maaliskuuta 1976 Winnipeg, Manitoba) on kanadalais-uusiseelantilainen näyttelijä.


title: Daniel Gillies

text: Gillies syntyi Winnipegissä, Kanadassa, josta hänen perheensä muutti Uuteen-Seelantiin. Hän teki ensimmäisen elokuvaesiintymisensä yhdysvaltalaisessa televisioelokuvassa "Sotilaan rakastettu" ("A Soldier’s Sweetheart", 1998), jossa hänellä oli pieni rooli. Myöhemmin hän on esittänyt muun muassa John Jamesonia elokuvassa "Spider-Man 2 – Hämähäkkimies 2" (2004). Hän on esiintynyt myös televisiosarjoissa, muun muassa sarjoissa "Into the West", jossa hän esitti Ethan Biggsiä, ja "Vampyyripäiväkirjat", jossa hän esitti Elijahia, yhtä vanhimmista vampyyreistä.


title: Daniel Gillies

text: Gillies on naimisissa näyttelijä Rachael Leigh Cookin kanssa.


title: Raúl Martín

text: Raúl Martín (s. 9. lokakuuta 1957 Buenos Aires) on argentiinalainen roomalaiskatolinen piispa. Hänet vihki papiksi Buenos Airesin arkkihiippakuntaan Antonio Quarracino 17. marraskuuta 1990. Hänet nimitettiin Buenos Airesin vihkipiispaksi ja Troynan titulaaripiispaksi 1. maaliskuuta 2006. Piispaksi konsekroinnin suoritti 20. toukokuuta Jorge Mario Bergoglio, jota avustivat Guillermo Rodríguez Melgarejo ja Jorge Eduardo Lozano.


title: Erkko (etunimi)

text: Erkko on suomalainen miehen etunimi. Sillä ei ole nimipäivää kalenterissa. Väestörekisterikeskuksen tietojen mukaan Erkko on 1900-luvun alusta huhtikuuhun 2018 mennessä annettu nimeksi 536 suomalaiselle henkilölle.


title: Len Väljas

text: Len Väljas (s. 21. marraskuuta 1988 Toronto) on kanadalainen maastohiihtäjä. Hänellä on sukujuuria Virossa ja Ruotsissa.


title: Len Väljas

text: Oslon MM-kilpailuissa 2011 Väljas sijoittui vapaan hiihtotavan sprintissä 15:nneksi ja Falunissa 2015 perinteisen sprintissä 14:nneksi. Lahden MM-kilpailuissa 2017 hän sijoittui perinteisen hiihtotavan parisprintissä kuudenneksi. Pyeongchangin olympialaisissa 2018 hän oli perinteisen sprintissä seitsemäs ja vapaan paisprintissä kahdeksas.


title: Len Väljas

text: Maastohiihdon maailmancupissa Väljas kilpaili ensimmäisen kerran tammikuussa 2009 Vancouverin sprintissä. Maailmancupin pisteille hän pääsi ensimmäisen kerran joulukuussa 2010 oltuaan 17:s Davosin sprintissä. Hänen paras henkilökohtainen sijoituksensa maailmancupissa on toinen sija, jonka hän saavutti Drammenin sprintissä maaliskuussa 2012. Hän voitti Alex Harveyn kanssa Toblachin parisprintin tammikuussa 2017.


title: Etruskikuusama

text: Etruskikuusama ("Lonicera etrusca") on monivuotinen köynnöskasvi, joka kuuluu kuusamakasvien heimoon. Kasvi saattaa kiivetä kuuden metrin korkeuteen.


title: Etruskikuusama

text: Kasvin lehdet ovat 4–10 senttimetriä pitkiä ja 2–5,5 cm leveitä. Etruskikuusama kukkii kesä–elokuussa tai toisen lähteen mukaan huhti–toukokuussa. Kukat ovat tiheissä ja lyhyissä kukinnoissa. Kukat ovat pituudeltaan 3–5 cm, ja väriltään violetteja ja keltaisia. Kasvi tuottaa miltei senttimetrin paksuisia punaisia marjoja.


title: Etruskikuusama

text: Etruskikuusama kasvaa välimerenilmaston macchia-pensastoissa ja metsiköissä. Euroopan alueella kasvia tavataan esimerkiksi Manner-Portugalissa, Portugalille kuuluvalla Madeiran saarella, Espanjassa, Ranskassa, Italiassa, Kroatiassa ja Kreikassa. Aasiassa etruskikuusama kasvaa Turkissa, Israelissa, Syyriassa, Jordaniassa ja Saudi-Arabiassa. Afrikassa kasvia tavataan Algeriassa ja Marokossa. Kasvi on siirtoistutettu Pohjois-Amerikkaan, ja siellä kasvin levinneisyysalueeseen kuuluvat Yhdysvaltain länsirannikon osavaltiot Kalifornia, Oregon ja Washington sekä Kanadan länsirannikon provinssi Brittiläinen Kolumbia.


title: Colorado Rockies (baseball)

text: Colorado Rockies on yhdysvaltalainen baseballjoukkue, joka pelaa lajin ylimmässä ammattilaisliigassa MLB:ssä. Vuodesta 1993 lähtien pelanneen joukkueen kotipaikkana toimii Denverissä, Coloradon osavaltiossa sijaitseva Coors Field -niminen stadion. Rockies kuuluu National Leaguen läntiseen divisioonaan.


title: Colorado Rockies (baseball)

text: Rockies on historiansa aikana selviytynyt vain kerran; vuonna 2007 MLB:n loppuotteluihin eli World Seriesiin. Joukkue hävisi vastustajalleen Boston Red Soxille suoraan neljässä ottelussa. Kyseisellä kaudella joukkue selvisi jatkoon vasta villin kortin paikasta pelatun uusintaottelun kautta, jonka se voitti 13 vuoroparin pelin jälkeen.


title: Guillermo Rodríguez Melgarejo

text: Guillermo Rodríguez Melgarejo (s. 20. toukokuuta 1943 Buenos Aires) on argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 23. toukokuuta 1970 ja nimitettiin sen vihkipiispaksi sekä Ucresin titulaaripiispaksi 25. kesäkuuta 1994. Piispaksi vihkiminen seurasi 27. syyskuuta. Pääkonsekraattorina toimi Antonio Quarracino, jota avustivat Eduardo Vicente Mirás ja José María Arancibia.


title: Guillermo Rodríguez Melgarejo

text: Rodríguez Melgarejo sai 30. toukokuuta 2003 nimityksen San Martínin hiippakunnan piispaksi, joksi hänet asetettiin 9. elokuuta.


title: Andrew McCutchen

text: Andrew Stefan McCutchen (s. 10. lokakuuta 1986 Fort Meade, Florida) on yhdysvaltalainen baseballpelaaja, joka pelaa tällä hetkellä MLB-liigan New York Yankeesissa. Hänen pelipaikkansa on keskikoppari.


title: Andrew McCutchen

text: Pittsburgh Pirates varasi McCutchenin suoraan lukiosta vuoden 2005 ensimmäisellä kierroksella, 11. pelaajana. Hän teki MLB-debyyttinsä Piratesin joukkueessa 4. kesäkuuta 2009 ottelussa New York Metsiä vastaan.


title: Andrew McCutchen

text: Vahvana lyöjänä tunnettu McCutchen teki keväällä 2012 Piratesin kanssa kuuden vuoden jatkosopimuksen, arvoltaan 51,5 miljoonaa dollaria. Vuosina 2011–2015 hänet valittiin MLB:n tähdistöotteluun ja kaudella 2013 National Leaguen arvokkaimmaksi pelaajaksi. Kaudella 2018 McCutchen on edustanut San Francisco Giantsia ja New York Yankeesia.


title: Andrew McCutchen

text: McCutchen valittiin yleisöäänestyksellä suositun MLB: The Show -pelisarjan vuoden 2013 version kanteen.


title: Eric Pinniger

text: Broome Eric Pinniger (28. joulukuuta 1902 Saharanpur – 30. joulukuuta 1996 Edinburgh) oli intialainen maahockeypelaaja. Hän kilpaili vuoden 1928 kesäolympialaisissa Amsterdamissa ja vuoden 1932 kesäolympialaisissa Los Angelesissa kuuluen molemmilla kerroilla kultaa voittaneeseen joukkueeseen.


title: Malesian Grand Prix 2012

text: Malesian Grand Prix 2012 (virallisesti 2012 Formula 1 Petronas Malaysia Grand Prix) oli Formula 1 -kauden 2012 toinen osakilpailu, joka ajettiin 25. maaliskuuta 2012 Sepangin moottoriradalla Malesiassa. Kilpailulla oli pituutta 310 kilometriä.


title: Malesian Grand Prix 2012

text: Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla.Hamilton piti startissa kärkipaikkansa, mutta sade yltyi voimalliseksi. Kaikki kuljettajat Narain Karthikeyania lukuun ottamatta joutuivat tekemään varikkostopin ja vaihtamaan välikelin renkaat sadekelin renkaiksi. Karthikeyan oli lähtenyt kilpailuun sadekelin renkailla ja onnistui tämän ansiosta nousemaan kymmenenneksi. Toinen olosuhteiden muuttumisesta hyötynyt kuljettaja oli Sergio Pérez, joka teki varikkostopin heti onnistuen nousemaan kolmanneksi. Kierroksella seitsemän turva-auto tuotiin radalle olosuhteiden vaikeuduttua. Kahta kierrosta myöhemmin kilpaileminen kävi mahdottomaksi sään vuoksi, mikä johti kilpailun keskeyttämiseen punaisin lipuin. Kilpailua jatkettiin tuntia myöhemmin turva-auton perässä olosuhteiden kohennuttua. Button pilasi kilpailunsa ajamalla Karthikeyanin perään joutuen tekemään ylimääräisen varikkokäynnin.


title: Malesian Grand Prix 2012

text: Kilpailun voittoon ajoi yllättäen Alonso. Toisen sijan nappasi Sergio Pérez ja kolmannen Lewis Hamilton.


title: Simoeis

text: Simoeis () oli kreikkalaisessa mytologiassa Okeanoksen ja Tethyksen poika ja Troijan tasangon läpi virtaavan joen jumaluus. Hänen tyttärensä Astyokhe ja Hieromneme olivat liittyneet Troijan kuninkaalliseen perheeseen avioliiton kautta. Yhdessä toisen jokijumaluuden, Skamandroksen kanssa hänen piti hyökätä Troijan sodan aikana Akhilleuksen kimppuun, mutta Hefaistos esti tämän Heran pyynnöstä.


title: Feroze Khan

text: Feroz-ud-Din "Feroze" Khan (9. syyskuuta 1904 Jalandhar – 20. huhtikuuta 2005 Islamabad) oli intialainen maahockeypelaaja. Hän kuului vuoden 1928 kesäolympialaisissa Amsterdamissa kultaa voittaneeseen joukkueeseen.


title: Räisälän kansanopisto

text: Räisälän kansanopisto oli vuosina 1908-2009 toiminut suomalainen kansanopisto. Opisto sijaitsi vuoteen 1940 asti Räisälän pitäjässä luovutetussa Karjalassa. Vuodet 1950-2009 se toimi Kokemäellä Satakunnassa.


title: Räisälän kansanopisto

text: Räisälän kansanopiston perusti vuonna 1907 Viipurissa vaikuttanut räisäläissyntyinen liikemies Juho Lallukka. Hän oli ollut mukana perustamassa Kanneljärven kansanopistoa vuonna 1894 ja halusi nyt saada opiston myös synnyinpitäjäänsä. Lokakuussa 1907 Lallukka ilmoitti perustavansa opiston omalla kustannuksellaan, luvaten toimipaikaksi Pudorian kartanon. Opisto aloitti toimintansa vuoden 1908 marraskuussa. Sen vaikutusalueena oli Räisälän lisäksi myös muita itäisen Kannaksen pitäjiä, kuten Antrea, Kirvu, Sakkola sekä Käkisalmen kaupunki. Kansanopiston ohjelmaan kuului muun muassa maataloutta, kotitaloutta ja käsitöitä.


title: Räisälän kansanopisto

text: Syksyllä 1939 kansanopiston rakennukset otettiin sotilaskäyttöön. Talvisodan päätyttyä maaliskuussa 1940 opisto siirrettiin Etelä-Pohjanmaalle Teuvan Kulttuuritalo Orrelaan. Jatkosodan aikana opisto palasi jälleen Räisälään kahdeksi vuodeksi. Silloin sen tiloissa toimi myös sotasairaala. Rauhan tultua vuonna 1945 se jatkoi toimintaansa Satakunnassa. Aluksi Köyliön Lallintalolla ja vuodesta 1950 lähtien Kokemäen Peipohjassa.


title: Räisälän kansanopisto

text: Kokemäellä Räisälän kansanopiston ohjelmaan kuului samoja kursseja kuin Räisälässäkin, mutta se tuli erityisesti tunnetuksi luovan kirjoittamisen linjastaan eli ns. Dante-akatemiasta. Lisäksi opistolla toimi elokuvalinja.


title: Räisälän kansanopisto

text: 1990-luvulla oppilasmäärät alkoivat laskea ja kansanopisto ajautui taloudellisiin vaikeuksiin. Ongelmaksi muodostui myös se, että opisto oli ottanut ohjelmaansa pseudotieteellisiä opintolinjoja, kuten ääni- ja energiahoitoa, luovaa terapiaa ja elämäntaitoa. Opistossa järjestettiin myös joogaretriittejä.


title: Räisälän kansanopisto

text: Skepsis ry myönsi Räisälän kansanopistolle vuoden 2005 "Huuhaa-palkinnon" yhdessä Varsinais-Suomen kansanopiston kanssa. Skepsis totesi kansanopiston sisällyttäneen opetukseensa pseudotieteellistä ja tieteellisen ajattelun vastaista aineistoa, joka ei kuulu perinteisen suomalaisen kansansivistystyön piiriin. Palkinnon perusteluissa Skepsis mainitsi muun muassa astrologian, unien tutkimisen, elämänenergian ja useiden uskomushoitojen opetuksen. Kansanedustaja Sari Essayah teki seuraavana vuonna Eduskunnassa kirjallisen kysymyksen opiston kurssitarjonnasta. Essayah kysyi hallitukselta, pitääkö se Räisälän kansanopiston tarjoamia kursseja hyväksyttävinä ja tukemisen arvoisena.


title: Räisälän kansanopisto

text: Kielteinen julkisuus vaikutti osaltaan siihen, että oppilaitos menetti valtionavustuksensa ja kansanopistoasemansa vuonna 2008. Seuraavana vuonna se muutti nimensä Räisälän opistoksi ja yritti jatkaa toimintaansa. Tämä ei kuitenkaan onnistunut ja marraskuussa 2009 Porin käräjäoikeus asetti Räisälän opiston kannatusyhdistyksen konkurssiin.


title: Bede Vincent Heather

text: Bede Vincent Heather (s. 7. joulukuuta 1928) on australialainen roomalaiskatolinen piispa. Hänet vihki papiksi Sydneyn arkkihiippakuntaan Pietro Fumasoni Biondi 15. heinäkuuta 1951. Hänet nimitettiin Sydneyn vihkipiispaksi ja Obbin titulaaripiispaksi 30. kesäkuuta 1979. Piispaksi vihkiminen seurasi 4. elokuuta. Pääkonsekraattorina toimi James Darcy Freeman, jota avustivat Thomas Francis Little ja Albert Kanene Obiefuna.


title: Bede Vincent Heather

text: Heather nimitettiin 8. huhtikuuta 1986 Parramattan piispaksi, jona hän toimi, kunnes erosi tehtävistään 10. heinäkuuta 1997.


title: Hieromneme

text: Hieromneme () oli kreikkalaisessa mytologiassa jokijumala Simoeisin tytär. Hän oli Assarakoksen puoliso ja Kapyksen äiti.


title: Luettelo Finnish Dance Chartin tanssituimmista kappaleista vuonna 2011

text: Luettelo Finnish Dance Chartin sadasta tanssituimmasta kappaleesta vuodelta 2011.


text:
Luettelossa listattuna Dee Jay Promotions Finlandin ylläpitämän Finnish Dance Chartin 100 tanssituinta kappaletta vuodelta 2011.
← Takaisin vuoden 2011 viikkolistaan


title: Vito Schlickmann

text: Vito Schlickmann (s. 28. joulukuuta 1928) on brasilialainen roomalaiskatolinen piispa. Hänet vihittiin papiksi 28. marraskuuta 1954 ja nimitettiin Florianópolisin arkkihiippakunnan vihkipiispaksi sekä Gurzan titulaaripiispaksi 25. tammikuuta 1995. Piispaksi vihkiminen seurasi 25. maaliskuuta. Pääkonsekraattorina toimi Eusébio Oscar Scheid, jota avustivat Tito Buss ja Murilo Sebastião Ramos Krieger.


title: Vito Schlickmann

text: Schlickmann jäi eläkkeelle 3. maaliskuuta 2004.


title: Heinrich Machens

text: Heinrich Machens (25. tammikuuta 1919 – 17. helmikuuta 2001) oli saksalainen roomalaiskatolinen piispa. Hänet vihittiin papiksi Hildesheimin hiippakuntaan 13. maaliskuuta 1949 ja nimitettiin sen vihkipiispaksi sekä Bidan titulaaripiispaksi 24. maaliskuuta 1976. Piispaksi vihkiminen seurasi 7. kesäkuuta. Pääkonsekraattorina toimi Heinrich Maria Janssen, jota avustivat Heinrich Pachowiak ja Hubert Brandenburg.


title: Heinrich Machens

text: Machens jäi eläkkeelle 11. helmikuuta 1994.


title: Dagmar-puskurit

text: Dagmar-puskurit eli dagmarit ovat 1940–1950-luvuilla valmistetuissa henkilöautoissa suosittu muotoilullinen elementti, johon kuuluu kaksi torpedomaista uloketta.


title: Dagmar-puskurit

text: Ensimmäisen kerran dagmarit esiintyivät vuonna 1942 esitellyssä Cadillacissa, jonka etupuskuriin oli lisätty ohjuksen kärkien tapaiset lisäkkeet. Dagmarit kasvoivat asteittain ensin vuoden 1948 ja sitten vuoden 1950 mallissa. Vuonna 1953 dagmarit korostuivat puskurissa entisestään ja muistuttivat tykin ammuksia. Cadillacin muotoilijan Harley Earlin tarkoituksena oli luoda niiden avulla mielikuva nopeudesta ja voimasta. Seuraavina vuosina dagmarit kasvoivat vuosi vuodelta. Vuonna 1957 niiden päälle lisättiin kumiset "pastiet".


title: Dagmar-puskurit

text: Dagmarit ovat saaneet nimensä 1950-luvun alussa näytetyn "Broadway Open House" -nimisen TV-show’n Virginia Ruth Egnorin esittämän Dagmar-hahmon rintavarustuksen mukaan.


title: Dagmar-puskurit

text: Cadillacin viitoittaman esimerkin innoittamina muutkin amerikkalaiset autonvalmistajat käyttivät dagmareita ja ne löytyivät muun muassa Lincolneista. Vuonna 1961 dagmar-aikakausi oli kuitenkin jo ohi ja saman vuosikymmenen loppupuolella autoissa siirryttiin muutenkin hillitympään muotokieleen.


title: Scuderia Toro Rosso STR7

text: Scuderia Toro Rosso STR7 on italialaisen Formula 1 -talli Toro Rosson käyttämä auto kaudella . Auto jukistettiin Jerezissä ensimmäisten talvitestien aattona 6. helmikuuta. Autolla kilpailivat australialainen Daniel Ricciardo ja ranskalainen Jean-Éric Vergne. Auton on suunnitellut Giorgio Ascanelli.


title: Williams FW34

text: Williams FW34 on brittiläisen Formula 1 -talli Williamsin käyttämä auto kaudella 2012. Auton suunnittelusta vastasivat Mike Coughlan ja Jason Somerville. Autoa kuljettivat venezuelalainen Pastor Maldonado ja brasilialainen Bruno Senna. Testikuljettajana toimi Valtteri Bottas. Auto julkistettiin 7. helmikuuta Espanjan Jerezissä. Williams käytti kaudella 2012 Renault'n moottoreita. Talli oli viimeksi Renault'n asiakas kausina –.


title: Eileen Collins

text: Eileen Marie Collins (s. ) on yhdysvaltalainen entinen NASAn astronautti ja Yhdysvaltain ilmavoimien majuri (evp).


title: Eileen Collins

text: Collinsin vanhemmat muuttivat Irlannista Yhdysvaltoihin siirtolaisiksi. Collins on entinen sotilaslentäjien lennonopettaja ja koelentäjä. Hän oli ensimmäinen nainen avaruussukkulan komentajana ja pilottina. Hänet on palkittu useilla kunniamerkeillä.


title: Eileen Collins

text:
Vuonna 1989 Collins osallistui toisena naispilottina Yhdysvaltain ilmavoimien koelentokouluun (USAF TPS) ja valmistui luokan 89B mukana vuonna 1990.
Collinsilla on yli 6 751 lentotuntia 30 erityyppisellä lentokoneella. Collins jäi eläkkeelle ilmavoimista tammikuussa 2005.
Collins valittiin astronauttikoulutukseen 1990, minkä hän suoritti heinäkuussa 1991.


title: Eileen Collins

text: Hän osallistui seuraaville avaruussukkulalennoille:


title: Eileen Collins

text: 1. toukokuuta 2006 Collins ilmoitti lähtevänsä NASAsta viettääkseen enemmän aikaa perheensä kanssa ja suuntautuakseen muihin tehtäviin.


title: Eileen Collins

text: Collins meni naimisiin lentäjä Pat Youngsin kanssa vuonna 1987. Heillä on kaksi lasta.


title: Ammunnan maailmanmestaruuskilpailut

text: Ammunnan ensimmäiset maailmanmestaruuskilpailut järjestettiin 1897 ja siitä lähtien vuosittain vuoteen 1931 saakka, lukuun ottamatta vuosia 1915–1920 (ensimmäisen maailmansodan takia) ja 1926. Vuodesta 1933 vuoteen 1949, niitä pidettiin joka toinen vuosi, mutta 1941–1945 kilpailut peruttiin jälleen maailmansodan vuoksi. Nykyinen käytäntö järjestää kilpailut joka neljäs vuosi on ollut käytössä vuodesta 1954.


title: Ammunnan maailmanmestaruuskilpailut

text: Alun perin 300 metrin kivääri (eri asennoista) oli ainoa laji ohjelmassa vaikkakin useita muita lajeja ammuttiin olympialaisissa. Vuonna 1900 50 metrin pistooli lisättiin kisaohjelmaan. Ohjelma oli käytössä vuoteen 1929. Ainoa uusi laji vuodesta 1911 oli 300 metrin sotilaskivääri, jossa käytettiin kulloisenkin isäntämaan armeijan käyttämää kivääriä. Vuoden 1929 kisoihin Tukholmassa lisättiin useita lajeja olympialaisten ohjelmasta: 100 metrin juokseva hirvi, 50 metrin kivääri (pienoiskivääri) ja trap. 25 metrin kuvioammunta tuli ohjelmaan 1933.


title: Ammunnan maailmanmestaruuskilpailut

text: Välittömästi toisen maailmansodan jälkeen tuli ohjelmaan 300 metrin vakiokivääri, joka korvasi sotilaskiväärin. Ohjelmaan lisättiin myös 25 metrin isopistooli ja skeet. Oli myös yhdistetty 50 ja 100 jaardin kiväärikilpailu. Erityisiä naisten lajeja lisättiin vuodesta 1958, naiset olivat aiemmin, ja ajoittain onnistuneesti, saaneet kilpailla miesten rinnalla. Viimein sotilaskivääri kilpailusta ja 100 metrin juoksevasta hirvestä luovuttiin vuonna 1966, jälkimmäinen korvattiin 50 metrin riistamaaliammunnalla. 50 metrin vakiokivääri lisättiin myös sekä miehille että naisille, mutta poistettiin pian miehiltä samankaltaisuuden takia 50 metrin kivääriin. Vuoden 1970 MM-kisoihin Phoenixissa tuli mukaan ilmakivääri, 25 metrin vakiopistooli ja yhdistetty riistamaali kilpailu. 10 metrin liikkuva maali lisättiin vuonna 1981.


title: Ammunnan maailmanmestaruuskilpailut

text: Vuoden 1994 kilpailuissa Milanossa tehtiin joitakin perustavanlaatuisia muutoksia. Ensinnäkin juniorikilpailut lisättiin. Erillisiä mitaleita ei enää jaettu 300 metrin ja 50 metrin kiväärin eri asennoista, paitsi makuulta, josta järjestettiin erillinen kilpailu. Kolmanneksi, kaksoistrap oli otettu käyttöön viisi vuotta aikaisemmin Montecatinissa haulikkolajien maailmanmestaruuskilpailuissa ja lisättiin nyt kaikkien lajien mestaruuskilpailujen ohjelmaan. Vuoden 1994 ohjelma on edelleen käytössä vähäisin muutoksin.


title: Ammunnan maailmanmestaruuskilpailut

text: Ensimmäiset erilliset haulikko mestaruuskilpailut järjestettiin vuonna 1934 ja vuodesta 1959 ne pidetään joka toinen vuosi maailmanmestaruuskisojen ja olympialaisten välivuosina. Alkujaan ainoa laji oli trap, skeet lisättiin vuonna 1950 ja kaksoistrap vuonna 1989.


title: Ammunnan maailmanmestaruuskilpailut

text: Ensimmäinen nainen voitti MM-mitalin ammunnan henkilökohtaisessa kilpailuissa juuri haulikkolajien mestaruuskilpailuissa: Carola Mandel (USA) vuonna 1950. Naiset saivat oman kilpailunsa vuonna 1967.


title: Ammunnan maailmanmestaruuskilpailut

text: Riistamaalilajeja on ollut satunnaisesti mukana haulikkolajien kisoissa, viimeksi 1983. Koska lajit menettivät paikan olympialaisissa 2005 on riistamaalilajeissa alettu järjestää erillisiä maailmanmestaruuskilpailuja vuodesta 2008 alkaen.


title: Ammunnan maailmanmestaruuskilpailut

text: Vuosina 1979–1991 järjestettiin seitsemät erilliset maailmanmestaruuskilpailut ilma-aseille.


title: Ammunnan maailmanmestaruuskilpailut

text: ISSF:n lajeihin kuului myös kyyhkysammunta 1930–1940 Laji oli myös olympiakisojen ohjelmassa Pariisissa 1900. Kyyhkysammunnassa kilpaillaan nykyisin erillisissä kilpailuissa..


title: Lauri Saxén

text: Lauri Otto Saxén (27. heinäkuuta 1927 Helsinki – 10. lokakuuta 2005 Helsinki) oli suomalainen lääkäri, Helsingin yliopiston professori ja kansleri vuosina 1993–1996. Hän hoiti kokeellisen patologian ylimääräistä henkilökohtaista professuuria vuosina 1967–1993.


title: Lauri Saxén

text: Saxénin vanhemmat olivat patologisen anatomian professori Arno Saxén ja Katri Natalia Palmroth. Myös hänen veljensä Erkki Saxén toimi patologisen anatomian professorina. Saxén tuli ylioppilaaksi Helsingin suomalaisesta yhteiskoulusta 1945 ja valmistui filosofian maisteriksi 1950. Lääketieteen lisensiaatin tutkinnon hän suoritti 1954, jolloin hän myös väitteli lääketieteen ja kirurgian tohtoriksi. Filosofian lisensiaatin tutkinon Saxén suoritti 1964, patologian erikoislääkärin pätevyyden hän sai 1961. Saxén oli Helsingin yliopiston embryologian dosentti vuodesta 1957 vuoteen 1961, ennen professuuriaan hän työskenteli paitsi Helsingin yliopistossa, myös Valtion lääketieteellisen toimikunnan ja HYKSin palveluksessa. Saxénin puoliso vuodesta 1951 oli hammaslääkäri Leena Maija Pelkonen.


title: Teresio Ferraroni

text: Teresio Ferraroni (8. joulukuuta 1913 – 4. syyskuuta 2007) oli italialainen roomalaiskatolinen piispa. Hänet vihittiin papiksi Milanon arkkihiippakuntaan 6. kesäkuuta 1936 ja nimitettiin sen vihkipiispaksi sekä Gaurianan titulaaripiispaksi 7. joulukuuta 1966. Piispaksi vihkiminen seurasi 8. tammikuuta 1967. Pääkonsekraattorina toimi Giovanni Umberto Colombo, jota avustivat Giuseppe Schiavini ja Luigi Oldani.


title: Teresio Ferraroni

text: Ferraroni sai vuonna 1970 nimityksen Comon koadjuuttoripiispaksi, ja 1. marraskuuta 1974 hänestä tuli sen piispa, jona hän toimi, kunnes jäi eläkkeelle 31. tammikuuta 1989.


title: Supermarine Swift

text: Supermarine Swift on brittiläinen Supermarinen suunnittelema ja valmistama suihkuhävittäjä.


title: Supermarine Swift

text: Swift oli yksi ensimmäisiä nuolisiipisiä suihkuhävittäjiä. Sen ensilento oli 5. elokuuta 1951. Moottorina oli Rolls-Royce Avon -suihkuturbiini. Se antoi alisoonisen huippunopeuden 1 100 km/h korkealla eli Mach 0.92. Lakikorkeus oli 13 725 metriä. Kantama oli 1 175 km, sekä nousukyky 3 752 m/min.


title: Supermarine Swift

text: Konetyyppiä käytettiin vuodesta 1954 alkaen, muun muassa Länsi-Saksaan sijoitetuissa Britannian kuninkaallisten ilmavoimien lennostoissa. Se poistettiin palveluksesta 1961, kun koneen ohjattavuudessa oli ilmennyt vakavia ongelmia. Kone oli nopea omaan aikakauteensa nähden, ja se saavutti lyhyeksi aikaa nopeusennätyksen, 1 184 km/h. 25. syyskuuta 1953, M.J. Lithgowin tekemä, Swift F.4-koneen ennätys rikottiin kuitenkin varsin pian.


title: Supermarine Swift

text: Konetyyppiä edelsi Supermarine Attacker ja sitä seurasi Supermarine Scimitar.


title: Peipohja

text: Peipohja on taajama Kokemäen kaupungissa Satakunnassa. Se on osa Kokemäen keskustaajamaa, sijaiten noin kaksi kilometriä keskustan lounaispuolella. Peipohjan lävitse kulkevat Valtatie 2 ja Tampere–Pori-rata. Kokemäki–Rauma-rata erkanee Tampereen radasta Peipohjassa. Asukasluku Peipohjan postinumeroalueella on noin 1 800 .


title: Peipohja

text: Peipohjassa sijaitsee Satakunnan ammattiopiston Kokemäen toimipiste, alakoulu sekä päiväkoti. Peipohjassa on runsaasti PK-yrityksiä. Sen sijaan kaupalliset palvelut ovat hävinneet 1990- ja 2000-lukujen aikana.


title: Peipohja

text: Peipohjassa on myös Kokemäen rautatieasema, joka tunnettiin aikaisemmin Peipohjan aseman nimellä. Rautatieasema-alue on Museoviraston inventoima valtakunnallisesti merkittävä rakennettu kulttuuriympäristö. Peipohjan pikavuoropysäkillä pysähtyvät kaikki Helsingin ja Porin väliä kulkevat linja-autot. Ainoastaan osa niistä kiertää Kokemäen keskustan kautta.


title: World Victory Road

text: World Victory Road oli japanilainen vapaaottelujärjestö, joka mainosti Sengoku Raiden Championship tapahtumia. Organisaatio perustettiin pian sen jälkeen, kun Priden toiminta lakkautettiin. Otteluita lähetettiin Japanissa Fuji TV:stä ja Yhdysvalloissa HDNetissä. Organisaatio kuitenkin lopetettiin, kun heidän pääsponsorinsa alennustavaratalo Don Quijote lopetti sponsoroinnin kokonaan.


title: World Victory Road

text: Organisaation säännöt poikkesivat hieman yhdistyneistä vapaaottelu säännöistä, kuten maassa olevaa ottelijaa saa talloa jalalla ja polvella päähän. Sitä vastoin kyynärpäällä lyöminen ja normaalit potkut maassa makaavan päähän olivat kiellettyjä. Ottelut kestivät kolme viiden minuutin erinä.


title: Tulkkila

text: Tulkkila on Satakunnassa sijaitsevan Kokemäen kaupungin kirkonkylä. Se on osa Kokemäen keskustaajamaa ja sijoittuu Yhdystie 2471:n (Satakunnantie) ja Kokemäenjoen väliselle alueelle. Sen lävitse kulkee noin kilometrin mittainen "Tulkkilantie".


title: Tulkkila

text: Tulkkilassa sijaitsee suurin osa Kokemäen kunnallisista palveluista. Kaupalliset palvelut Tulkkilassa ovat vähentyneet sen eteläpuolelle rakennettujen uusien liikekeskusten ja valintamyymälöiden myötä. Tulkkilassa onkin enää lähinnä pieniä erikoisliikkeitä.


title: Tulkkila

text: Rakennuskanta koostuu eri ikäisistä liike- ja kunnallisista rakennuksista sekä pääosin vanhemmista pientaloista. Tulkkilan korkeimmalla paikalla sijaitsee vuonna 1786 rakennettu Kokemäen kirkko, joka on nimetty kuningas Kustaa III:n mukaan. Kirkon ympärillä on 1900-luvun alkupuolelta peräisin olevia puurakenteisia pien- ja liiketaloja. Kokemäen kirkonseutu on Museoviraston inventoima Valtakunnallisesti merkittävä rakennettu kulttuuriympäristö. Tulkkilasta muodostettiin taajaväkinen yhdyskunta vuonna 1923.


title: Tulkkila

text: Kokemäenjoen ylittää Tulkkilan kohdalla kaksi siltaa, uudempi vuonna 1963 rakennettu maantiesilta sekä 1918 valmistunut Tulkkilan museosilta. Vuosittain Tulkkilassa järjestetään "Tulkkilan Yö"-niminen tapahtuma, jonka yhteydessä esimerkiksi kaupunginosan pääkatuna tunnettu "Tulkkilantie" suljetaan tieliikenteeltä.


title: Tulkkila

text: Tulkkilan kohdalla Tampere–Pori-radalla sijaitsi vuonna 1895 käyttöön otettu ja vuonna 1984 lakkautettu Kokemäen vanha rautatieasema.


title: Sami Rintanen

text: Sami Rintanen (s. 11. heinäkuuta 1974 Pori) on suomalainen jalkapallovalmentaja ja entinen jalkapalloilija. Hän on viimeksi toiminut Naisten Liigassa pelaavan NiceFutiksen päävalmentajana. Aikaisemmin Rintanen on valmentanut FC Jazzin edustus- ja juniorijoukkueita. Omalla peliurallaan Rintanen edusti Veikkausliigassa FC Jazzia ja FF Jaroa. Lisäksi hän on pelannut Pallo-Iiroissa ja Musan Salamassa alemmilla sarjatasoilla.


title: Sami Rintanen

text: Kaudella 1996 Rintanen esiintyi FC Jazzin paidassa yhdessä liigaottelussa. Vuonna 2002 hän pelasi Jarossa 16 ottelua. Puolustajana pelannut Rintanen joutui lopettamaan liigauransa seuraavana talvena polvivamman vuoksi.


title: Sami Rintanen

text: Vuonna 2004 hän aloitti FC Jazzin A-junioreiden valmentajana, mutta liittyi syyskuussa liigajoukkueen valmennusryhmään Seppo Sairasen kakkosvalmentajaksi. Jazzin hävittyä ensimmäisen karsintaottelun IFK Maarianhaminaa vastaan hänet nostettiin päävalmentajaksi vain kolme päivää ennen ratkaisevaa toista ottelua. Vuosina 2006–2010 Rintanen toimi FC Jazz-junioreiden edustusjoukkueen pää- ja kakkosvalmentajana, pelaten myös joitakin otteluita. Suomen Cupin pikkufinaalissa 2009 hän teki voittomaalin City Starsia vastaan ottelun viimeisellä minuutilla.


title: Sami Rintanen

text: Tammikuussa 2012 Rintanen siirtyi Nice Futiksen päävalmentajaksi. Kesäkuussa 2013 Rintanen siirrettiin seuran päävalmentajan paikalta muihin tehtäviin.


title: Sami Rintanen

text: Vuonna 2014 Rintanen valmentaa FC Jazzin A-junioreita.


title: Blagoevgradin alue

text: Blagoevgradin alue () on yksi Bulgarian alueista, joka sijaitsee maan lounaisosassa. Sillä on yhteistä rajaa Kreikan ja Makedonian kanssa. Blagoevgradin alue on jaettu neljääntoista kuntaan.


title: Blagoevgradin alue

text: Blagoevgradin alue kuului aikoinaan muinaiseen Traakian valtakunaan. Aluetta asuttivat traakialainen heimo Maedi. Aleksanteri Suuri perusti seudun ensimmäisen kaupungin nimeltä Alexandrupoliksen noin vuonna 340 eaa. Kaupungin epäillään tuhoutuneen, kun traakialaiset hyökkäsivät kaupunkiin.


title: Steve Beeks

text: Stephen John "Steve" Beeks (s. 10. huhtikuuta 1971 Ashford, Englanti) on englantilainen jalkapallovalmentaja.


title: Steve Beeks

text: Kaudet 2011 ja 2012 Beeks valmensi Naisten Liigassa pelaavaa Åland Unitedia. Syyskuussa 2012 hänen ilmoitettiin siirtyvän IFK Marianhaminan nuorisovalmennuspäälliköksi.


title: Steve Beeks

text: Beeks aloitti valmentajana jo alle 20-vuotiaana ja hän omaa UEFA:n A-lisenssin. Beeks on valmentanut englantilaisia aladivisioonajoukkueita muun muassa Southern League-sarjassa sekä toiminut pelaajatarkkailijana AFC Wimbledonille. Hänellä on Englannissa oma jalkapallokoulu, jonka joukkueet ovat käyneet pelaamassa useissa junioriturnauksissa Suomessa. Pelaajaurallaan Beeks on edustanut muun muassa Aldershot Townia.


title: Chaleo Yoovidhya

text: Chaleo Yoovidhya (, 17. elokuuta 1923 Pichit, Thaimaa – 17. maaliskuuta 2012 Bangkok) oli thaimaalainen liikemes, energiajuoma Red Bullin kehittäjä ja Thaimaan rikkain ihminen.


title: Terttu Pakarinen

text: Terttu Pakarinen (22. heinäkuuta 1946 – 29. helmikuuta 2012) oli suomalainen arkkitehti ja Tampereen teknillisen korkeakoulun yhdyskuntasuunnittelun professori.


title: Terttu Pakarinen

text: Pakarinen valmistui arkkitehdiksi Teknillisestä korkeakoulusta 1974 ja tekniikan tohtoriksi Tampereen teknillisestä korkeakoulusta 1985. Hän oli suomalaisen yhdyskuntasuunnittelun tutkimuksen uranuurtajia.


title: Phichit (provinssi)

text: Phichitin provinssi () on yksi Thaimaan provinsseista ("changwat") maan pohjoisosassa. Sen naapuriprovinsseja ovat Phitsanulok, Phetchabun, Nakhon Sawan ja Kamphaeng Phet. Provinssin pinta-ala on 4 531 neliökilometriä ja siellä on arviolta 539 300 asukasta (vuonna 2017).


title: Phichit (provinssi)

text: Phichitin kaupungin on perustanut vuonna 1058 Phraya Kotabongthevaraja, ja alkuun se kuului Sukhothain kuningaskuntaan, myöhemmin Ayutthayan kuningaskuntaan.


title: Phichit (provinssi)

text: Kaupungin nimi on muuttunut historian kuluessa useita kertoja. Alkuun se oli "Sra Luang" (Kuninkaallisen lammen kaupunki), Ayutthayan aikaan "Okhaburi" (kaupunki suolla) ja nyttemmin "Phichit" (kaunis kaupunki).


title: Phichit (provinssi)

text: Provinssi jakautuu 12 piiriin ("amphoe"), jotka edelleen jakautuvat 89 alapiiriin ("tambon") ja 852 kylään ("muban").


title: Iso Australian mutka

text: Iso Australian mutka () on Intian valtamereen kuuluva laaja ja myrskyisä merialue, joka levittäytyy puolikuun muotoisena lahtena Australian eteläpuolella. Lahden löysi hollantilainen tutkimusmatkailija Pieter Nuyts vuonna 1627 ja sen karua rannikkoa kartoitti ensimmäisenä englantilainen Matthew Flinders vuonna 1802.


title: Iso Australian mutka

text: International Hydrographic Organization määrittelee Ison Australian mutkan rajat seuraavasti: pohjoisessa raja seuraa Australian etelärannikkoa Victorian osavaltioon kuuluvasta Cape Otwaysta Länsi-Australian eteläreunalla sijaitsevaan West Cape Hoween. Sieltä raja kulkee avomerta pitkin South West Capeen Tasmaniassa, josta se jatkuu saaren länsirannikkoa pitkin pohjoiseen Cape Grimiin saakka ja edelleen King Islandin kautta takaisin Cape Otwayhyn. Lahden pituus on 2 800 kilometriä lännestä itään ja leveys enimmillään noin 1 000 kilometriä. Pinta-alaltaan se on 950 000 neliökilometriä ja tilavuudeltaan reilut kaksi miljoonaa kuutiokilometriä. Veden keskisyvyys on 2 200 metriä ja suurin tunnettu syvyys 4 500 metriä. Toisen, laajemmin hyväksytyn määritelmän mukaan eteläraja kulkee Cape Carnotista Etelä-Australiassa Cape Pasleyyn Länsi-Australiassa, jolloin lahden pituudeksi tulee ”vain” 1 160 kilometriä.


title: Iso Australian mutka

text: Lahden pohjoisrannikolle ovat leimallisia jylhät rantakalliot, joiden takana levittäytyy kuivailmastoinen Nullarborin tasanko. Myös rantakallioiden ja meren väliin on muodostunut hiekkainen rannikkotasanko Länsi-Australian kaakkoisreunalle, lähelle Etelä-Australian vastaista rajaa. Lahdella sijaitsevia saariryhmiä ovat Recherchen saaristo Länsi-Australian rannikolla sekä Nuytsin saaristo, Investigator Group ja Whidbeysaaret Etelä-Australian rannikolla. Sen rannikolle on perustettu Nuytslandin luonnonsuojelualue ja Cape Aridin kansallispuisto. Talvisin lahdella puhaltavat voimakkaat länsituulet, joiden vuoksi sen sääolot ovat usein myrskyiset ja arvaamattomat.


title: Iso Australian mutka

text: Biologisesti Iso Australian mutka on maailman vähätuottoisimpia merialueita, sillä se kuuluu lämpimän Leeuwinin virran vaikutuspiiriin, joka estää kylmää ja ravinteikasta pohjavettä kumpuamasta meren pintakerroksiin. Lahden ainutlaatuinen eliöstö onkin kehittynyt selviämään niukan ravinnon turvin ja sisältää paljon lajeja, joita ei tavata missään muualla. Merenpohjassa kasvaa laajoja kelppimetsiä, joissa elää muun muassa taitavasti naamioituneita raitalehvähevosia sekä suuria ja värikkäitä "Sepia apama" -seepioita. Talvikuukausina lahdelle kerääntyy etelänmustavalaita parittelemaan ja kasvattamaan poikasiaan. Lahden rannoilla elää australianhylkeitä, jotka joutuvat imettämään poikasiaan peräti puolitoista vuotta, jotta nämä selviäisivät karussa elinympäristössä.


title: Joseph Cunnane

text: Joseph Cunnane (5. lokakuuta 1913 – 8. maaliskuuta 2001) oli irlantilainen roomalaiskatolinen arkkipiispa. Hänet vihittiin papiksi Tuamin arkkihiippakuntaan 18. kesäkuuta 1939 ja nimitettiin sen arkkipiispaksi 31. tammikuuta 1969. Piispaksi vihkiminen seurasi 17. maaliskuuta. Pääkonsekraattorina toimi Joseph Walsh, jota avustivat Thomas Morris ja James Fergus.


title: Joseph Cunnane

text: Cunnane jäi eläkkeelle 11. heinäkuuta 1987.


title: Ferdinand Rüegg

text: Ferdinand Rüegg (20. huhtikuuta 1847 – 13. lokakuuta 1913) oli sveitsiläinen roomalaiskatolinen piispa. Hänet vihittiin papiksi Sankt Gallenin hiippakuntaan 6. marraskuuta 1870 ja nimitettiin sen piispaksi 27. maaliskuuta 1906. Piispaksi konsekroinnin suoritti Sebastian Gebhard Messmer 10. kesäkuuta.


title: James Fergus

text: James Fergus (23. joulukuuta 1895 – 24. maaliskuuta 1989) oli irlantilainen roomalaiskatolinen piispa. Hänet vihittiin papiksi 20. kesäkuuta 1920 ja nimitettiin Achonryn hiippakunnan piispaksi 15. helmikuuta 1947. Piispaksi vihkiminen seurasi 4. toukokuuta. Pääkonsekraattorina toimi John Dignan, jota avustivat Michael Browne ja Edward Doorly.


title: James Fergus

text: Fergus osallistui Vatikaanin toiseen kirkolliskokoukseen. Hän jäi eläkkeelle 17. maaliskuuta 1976.


title: Electronic Entertainment Expo 2011

text: Electronic Entertainment Expo 2011 (lyhyesti E3 2011) oli Electronic Entertainment Expon 17. järjestämä messu. Messut pidettiin Los Angelesissä Conference Centerissä 7–9. kesäkuuta 2011. E3 2011 -messuilla kohokohdiksi muodostuivat Sonyn esittelemä PlayStation Vita -käsikonsoli, Nintendon julkistama Wii U -pelikonsoli ja Microsoftin esittelemä "Halo 4". Tapahtumaa näytettiin myös televisiossa G4-televisiokanavalla.


title: Electronic Entertainment Expo 2011

text: E3 2011 -tapahtumassa yhteensä 29 eri videopeliyhtiötä esitteli omia uutuuksiaan. 2K Games esitteli omasta valikoimastaan esimerkiksi "Duke Nukem Foreverin" ja "The Darkness II":n. Activision puolestaan esitteli muun muassa ja ensimmäisen hahmonsiirtoteknologiaa käyttävän pelin, "n". Electronic Arts esitteli muun muassa "Battlefield 3":n ja "in". Sega puolestaan esitti esimerkiksi "Rise of Nightmaresin", "Shinobin" ja Sonic the Hedgehogin 20-vuotisjuhlapelin, "Sonic Generationsin". Muista tunnetuista kehittäjistä THQ esitti "in" ja Traveller’s Tales esitti ainoana näyttelykohteenaan "Lego City Storiesin".


title: Electronic Entertainment Expo 2011

text: Pelikonsoleita esitelleistä kehittäjistä Microsoft esitteli peleistään esimerkiksi "Forza Motorsport 4":n ja "n". Nintendon kokoelmaan kuuluivat puolestaan muun muassa "Boom Street", "Mario Party 9" ja "Super Mario 3D Land". Sony esitteli PlayStation Vitan lisäksi "n" ja "in".


title: Electronic Entertainment Expo 2011

text: Tässä on luettelo huomattavimmista videopelejä tai konsoleita esitelleistä videopeliyhtiöistä.


title: James Henry Garland

text: James Henry Garland (s. 13. joulukuuta 1931) on yhdysvaltalainen roomalaiskatolinen piispa. Hänet vihittiin papiksi Cincinnatin arkkihiippakuntaan 15. elokuuta 1959 ja nimitettiin sen vihkipiispaksi sekä Garrianan titulaaripiispaksi 2. kesäkuuta 1984. Piispaksi konsekroinnin suoritti 25. heinäkuuta Daniel Edward Pilarczyk, jota avustivat Nicholas Thomas Elko ja Edward Anthony McCarthy.


title: James Henry Garland

text: Garland sai 6. lokakuuta 1992 nimityksen Marquetten piispaksi, joksi hänet asetettiin 11. marraskuuta. Hän erosi tehtävistään 13. joulukuuta 2005.


title: Ty Blue

text: Tyler ”Ty” Blue on Rocky Bluen isoveli Disney Channelilla esitettävässä televisiosarjassa "Shake It Up." Tyn parhaat ystävät ovat Deuce, Flynn ja Cece. Häntä esittää Roshon Fegan.


title: Alexander King Sample

text: Alexander King Sample (s. 7. marraskuuta 1960) on yhdysvaltalainen roomalaiskatolinen piispa. Hänet vihki papiksi Marquetten hiippakuntaan Mark Francis Schmitt 1. kesäkuuta 1990. Hänet nimitettiin sen piispaksi 13. joulukuuta 2005, ja piispaksi konsekroinnin suoritti 25. tammikuuta 2006 Adam Joseph Maida, jota avustivat James Henry Garland ja Mark Francis Schmitt.


title: Thomas Flynn

text: Thomas Flynn (8. heinäkuuta 1931 Ballaghaderreen – 3. kesäkuuta 2015) oli irlantilainen roomalaiskatolinen piispa. Hänet vihittiin papiksi Achonryn hiippakuntaan 17. kesäkuuta 1956 ja nimitettiin sen piispaksi 30. joulukuuta 1976. Piispaksi vihkiminen seurasi 20. helmikuuta 1977. Pääkonsekraattorina toimi Gaetano Alibrandi, jota avustivat Joseph Cunnane ja James Fergus.


title: Thomas Flynn

text: Flynn jäi eläkkeelle 20. marraskuuta 2007.


title: Walter Tomsen

text: Walter Tomsen (4. maaliskuuta 1912 Kiova – 30. joulukuuta 2000 Southbury, Connecticut) oli yhdysvaltalainen ampuja. Hän kilpaili vuoden 1948 kesäolympialaisissa Lontoossa ja sai hopeaa 50 metrin pienoiskiväärin makuukilpailussa pistemäärällä 599.


title: Jerzy Klempel

text: Jerzy Klempel (23. huhtikuuta 1953 Międzylesie – 28. toukokuuta 2004 Wrocław) oli puolalainen käsipalloilija. Hän kilpaili vuoden 1976 kesäolympialaisissa Montrealissa ja kuului siellä pronssia saaneeseen joukkueeseen. Hän osallistui myös vuoden 1980 kesäolympialaisiin Moskovassa sijoittuen joukkueineen seitsemänneksi.


title: Zdzisław Antczak

text: Zdzisław Antczak (s. 20. marraskuuta 1947) on puolalainen entinen käsipalloilija. Hän kuului vuoden 1976 kesäolympialaisissa Montrealissa pronssia saaneeseen joukkueeseen. Hän oli vuoden 1972 kesäolympialaisissa Münchenissä sijoittunut joukkueineen kymmenenneksi.


title: Merenjumalan poika

text: Merenjumalan poika ("The Son of Neptune") on Rick Riordanin kirjoittaman Percy Jackson -nuortenkirjasarjan osa.


title: Merenjumalan poika

text: Kirjassa muistinsa menettänyt Percy Jackson on päätynyt roomalaisten puolijumalien leiriin ja häntä jahtaa kaksi Gorgoa, jotka väittävät Percyn tappaneen heidän sisarensa, Medusan.


title: Piotr Cieśla

text: Piotr Józef Cieśla (s. 16. tammikuuta 1955 Gdańsk) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai siellä joukkueineen pronssia.


title: Andrzej Sokołowski

text: Andrzej Sokołowski (s. 23. marraskuuta 1948) on puolalainen entinen käsipalloilija. Hän sai vuoden 1976 kesäolympialaisissa Montrealissa joukkueineen pronssia. Vuoden 1972 kesäolympialaisissa Münchenissä hän oli kuulunut kymmenenneksi sijoittuneeseen joukkueeseen.


title: Eksynyt sankari

text: Eksynyt sankari () on Rick Riordanin 2010 kirjoittama Olympoksen sankarit-kirjasarjan ensimmäinen osa. Teos jatkaa Percy Jacksonin seikkailuja. Se julkaistiin suomeksi Otavan kustantamana 2011.


title: Eksynyt sankari

text:
Kirjan alussa kuusitoistavuotias Jason Grace herää luokkaretkibussissa muistinsa menettäneenä. Hänen vieressään istuvat Piper McLean ja Leo Valdez. He väittävät olevansa Jasonin parhaita kavereita, jota Jason epäilee, sillä ei muista heistä ollenkaan mitään. Niin sanotun "Korpikoulun" luokka on menossa retkelle Grand Canyoniin, jossa he joutuvat myrskynhenkihyökkäyksen kohteeksi. Muut luokan oppilaat pääsevät turvaan, mutta kolmikko ja ryhmän johtaja, koutsi Hedge, jäävät terassille jumiin myrskynhenkien kanssa. Kaikkien hämmästykseksi Jason alkaa taistella myrskynhenkiä vastaan kuin ammattilainen, ja koutsista paljastuu hänen toinen puolensa, hän on Satyyri. Myrskynhenget onnistuvat kuitenkin viemään Hedgen. Hetkeä myöhemmin tulee paikalle lentävät vaunut, joissa on kyydissä kreikkalaiset puolijumalat Butch ja Annabeth, jonka poikaystävä Percy Jackson on kadonnut. He vievät kolmikon Puoliveristen leiriin, jossa heidänkaltaisensa saavat koulutuksensa. Piperin jumalvanhemmaksi paljastuu Afrodite ja Leon Hefaistos, mutta Jasonin kohdalla tilanne on hankala, sillä tulee ilmi, että hän ei oikeastaan ole kreikkalaisen jumalan poika, vaan roomalaisen. Hänen vanhempansa on Jupiter , kreikkalaisittain ja myös tunnetummin Zeus. Jason, Leo ja Piper joutuvat etsintäretkelle vapauttamaan jumalten kuningatarta Heraa, joka on vangittu. Leo onnistuu hankkimaan heille kulkupelin, metallisen lohikäärmeen, jonka hän nimeää Festukseksi, joka tarkoittaa latinaksi onnellista. Retkellä he joutuvat tapaamaan monenlaisia hirviöitä, kuten Medeian ja kyklooppeja. Lisäksi Jason alkaa muistaa asioita aikaisemmasta elämästään. Palattuaan onnistuneelta etsintäretkeltään kolmikko saa tietää, että heillä on vielä isompi tehtävä hoidettavana yhdessä neljän muun puolijumalan kanssa, joista yksi on Annabeth. Heidän täytyy käydä noutamassa roomalaisia puolijumalia ja Percy Jackson Juppiterin leiristä, jonka Jason muisti menneisyydestään, ja sen jälkeen purjehtia Kreikkaan pelastamaan maailma Gaialta, maan jumalattarelta.
Kirja sai julkaisunsa jälkeen pääasiassa hyviä arvosteluja. Kirja oli 14 viikkoa Yhdysvaltain nuortenkirjojen bestseller-listan ykkösenä.


title: Włodzimierz Zieliński

text: Włodzimierz Zdzisław Zieliński (s. 29. maaliskuuta 1955 Mława) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai siellä joukkueineen pronssia.


title: Jan Gmyrek

text: Jan Wojciech Gmyrek (s. 2. maaliskuuta 1951 Krakova) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai joukkueineen pronssia. Vuoden 1972 kesäolympialaisissa Münchenissä hän oli kuulunut kymmenenneksi sijoittuneeseen joukkueeseen.


title: Zygfryd Kuchta

text: Zygfryd Kuchta (s. 5. tammikuuta 1944 Diepholz, Saksa) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai joukkueineen pronssia. Vuoden 1972 kesäolympialaisissa Münchenissä hän oli kuulunut kymmenenneksi sijoittuneeseen joukkueeseen.


title: Jerzy Melcer

text: Jerzy Melcer (s. 10. maaliskuuta 1949 Białystok) on puolalainen entinen käsipalloilija. Hän kilpaili vuoden 1976 kesäolympialaisissa Montrealissa ja sai joukkueineen pronssia. Vuoden 1972 kesäolympialaisissa Münchenissä hän oli kuulunut kymmenenneksi sijoittuneeseen joukkueeseen.


title: Victory Engineering

text: Victory Engineering oli italialainen pikkuformulatalli, joka perustettiin vuonna 2002 yhteistyössä Carlin Motorsportin kanssa. Talli kilpaili Italian Formula 3000 -sarjassa vuonna 2002 sijoittuen sarjan seitsemänneksi. Vuosina 2003-04 talli kilpaili Formula Renault V6 Eurocup -sarjassa sijoittuen vuonna 2004 sarjan toiseksi. Vuosina 2005-2007 talli kilpaili Formula Renault 3.5 -sarjassa saavuttaen yhteensä neljä voittoa sijoittuen parhaimmillaan sarjan kuudenneksi vuonna 2006. Vuonna 2007 talli kilpaili Formula BMW UK -sarjassa ollen 15:s. Talli lopetti toimintansa vuoden 2007 jälkeen.


title: Andrzej Szymczak

text: Andrzej Szymczak (8. syyskuuta 1948 Konstantynów Łódzki – 6. syyskuuta 2016) oli puolalainen käsipalloilija. Hän kilpaili Montréalin kesäolympialaisissa 1976 saavuttaen joukkueineen pronssia. Vuoden 1972 kesäolympialaisissa Münchenissä hän kuului kymmenenneksi sijoittuneeseen joukkueeseen.


title: Andrzej Szymczak

text: Maalivahtina pelannut Szymczak voitti maajoukkueessa myös MM-pronssia vuonna 1982. Hän kuoli juuri ennen 68-vuotissyntymäpäiväänsä 6. syyskuuta 2016.


title: Juri Kidjajev

text: Juri Konstantinovitš Kidjajev (; s. 28. helmikuuta 1955 Moskova) on Neuvostoliittoa edustanut entinen käsipalloilija. Hän voitti joukkueineen kultaa vuoden 1976 kesäolympialaisissa Montrealissa. Vuoden 1980 kesäolympialaisissa Moskovassa hän kuului hopeaa saaneeseen joukkueeseen.


title: Santiago Malgosa

text: Santiago Malgosa Morera (s. 25. heinäkuuta 1956 Terrassa) on espanjalainen entinen maahockeypelaaja. Hän sai joukkueineen hopeaa vuoden 1980 kesäolympialaisissa Moskovassa. Vuoden 1984 kesäolympialaisissa Los Angelesissa hän kuului kahdeksanneksi sijoittuneeseen joukkueeseen.


title: Santiago Malgosa

text: Malgosa on Kim Malgosan veli ja Juan Malgosan serkku.


title: Jaime Zumalacárregui

text: Jaime Zumalacárregui Benítez (s. 7. syyskuuta 1956) on espanjalainen entinen maahockeypelaaja. Hän kilpaili vuoden 1980 kesäolympialaisissa Moskovassa ja sai siellä joukkueineen hopeaa.


title: Sandra Chick

text: Alexandra ”Sandra” Chick (s. 2. kesäkuuta 1947 Burnham Market, Norfolk, Yhdistynyt kuningaskunta) on zimbabwelainen kilpauransa päättänyt maahockeypelaaja ja olympiavoittaja.


title: Sandra Chick

text: Chick pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa ja teki yhden maalin Itävaltaa vastaan. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.


title: Sandra Chick

text: Chickin kaksoissisko Sonia Robertson pelasi myös samassa Moskovan-olympiajoukkueessa.


title: Andrzej Myśliwiec

text: Andrzej Myśliwiec (s. 3. heinäkuuta 1957 Katowice) on puolalainen entinen maahockeypelaaja. Hän kilpaili vuoden 1980 kesäolympialaisissa Moskovassa ja kuului siellä neljänneksi sijoittuneeseen joukkueeseen.


title: Henry Hoobin

text: Henry Frances ("Henny") Hoobin (15. helmikuuta 1879 Montreal – 20. heinäkuuta 1921 Montreal) oli kanadalainen haavipalloilija. Hän kilpaili vuoden 1908 kesäolympialaisissa Lontoossa ja kuului siellä kultaa voittaneeseen joukkueeseen.


title: Yhdysvaltain urheilu

text: Urheilu on merkittävä osa Yhdysvaltain kulttuuria. Maan suosituimmat joukkuelajit ovat ovat amerikkalainen jalkapallo, baseball ja koripallo, jotka ovat kaikki myös syntyneet Yhdysvalloissa. Amerikkalainen jalkapallo on näistä katsotuin. Amerikkalaisen jalkapallon mestaruusottelu, Super Bowl on yksi Yhdysvaltain suurimmista tapahtumista. Suuri osa maailman parhaiten palkatuista urheilijoista on yhdysvaltalaisten joukkuelajien pelaajia. Joukkuelajien rinnalla NASCAR-autoilu on suosittua, ja se onkin amerikkalaisen jalkapallon jälkeen toiseksi seuratuin laji televisiossa. Toinen suosittu autourheilusarja on Indy Racing League, ja sen Indianapolis 500 -tapahtumaa on ajettu vuodesta 1911.


title: Yhdysvaltain urheilu

text: Yhdysvallat toimii isäntänä myös muille huomattaville urheilutapahtumille muun muassa golfissa ja tenniksessä (US Open). Uinti on maan menestyksekkäimpiä lajeja. Kolme suosituinta lautailuharrastusta – lainelautailu, rullalautailu ja lumilautailu – on luotu Yhdysvalloissa. Niistä järjestetään kansalliset kilpailut ja niiden yhteyteen on syntynyt laaja alakulttuuri.


title: Yhdysvaltain urheilu

text: Yhdysvalloissa on isännöity kahdeksat olympiakisat. Maa on saanut kesäolympialaisissa eniten mitaleja kautta aikojen ja talviolympialaisissa toiseksi eniten. Uimari Michael Phelps on olympiahistorian eniten kultamitaleita saavuttanut urheilija. Hänellä on 18 kultaa ja yhteensä 22 mitalia.


title: Yhdysvaltain urheilu

text: Urheilulla on merkittävä asema myös Yhdysvaltalaisissa yliopistoissa ja collegessa. Vuosittain noin 126 000 urheilijaa saa joko täyden tai osittaisen stipendein opiskeluja varten. Miesten suosituimmat yliopistolajit ovat amerikkalainen jalkapallo, koripallo, yleisurheilu, baseball ja jalkapallo ja naisten koripallo, yleisurheilu, lentopallo, softball ja jalkapallo.


title: Yhdysvaltain urheilu

text: Amerikkalainen jalkapallo on harrastetuin urheilulaji maan koululaisten keskuudessa. Vuonna 2008 sitä harrasti yli 1,1 miljoonaa high school-ikäistä nuorta. Lisäksi laji oli suosituin yliopistourheilussa.


title: Yhdysvaltain urheilu

text: Lajin ammattilaissarja on NFL, joka on maan suosituin urheilusarja. Sarjan katsojakeskiarvo vuonna 2011 oli 66 960, joka oli maailman korkein urheilusarjan katsojamäärä. Sarja huipentuu tammi-helmikuussa pelattavaan Super Bowliin, joka on myös suosittu: esimerkiksi vuoden 2011 Super Bowlia seurasi televisiosta noin 111 miljoonaa ihmistä, mikä oli maan televisiohistorian suurin määrä.


title: Yhdysvaltain urheilu

text: Muista maista poiketen jalkapallo ei ole maan suostuimpien lajien joukossa, mutta lajin suosio on kasvanut 2000-luvun aikana. Laji on tullut suosituksi erityisesti nuorison keskuudessa. Vuonna 2004 Yhdysvalloissa oli 16 miljoonaa lajin harrastajaa. Maan pääsarja on nimeltään Major League Soccer ja se perustettiin vuonna 1996. Sarjan yleisökeskiarvo ja lajin televisiokatsojien määrä on noussut 2000-luvulla.


title: Yhdysvaltain urheilu

text: Miesten maajoukkue pääsi ensimmäisen kerran MM-kilpailuihin vuonna 1930, jolloin maa sijoittui pronssille. Tämän jälkeen joukkue ei ole saavuttanut yhtä suurta menestystä, mutta on osallistunut 1990-luvulta lähtien MM-kilpailuihin. Yhdysvaltain naisten jalkapallomaajoukkue on saavuttanut sekä olympia- että MM-kultaa.


title: Yhdysvaltain urheilu

text: Koripallon pääsarjan nimi on NBA. Sarjaa on pelattu vuodesta 1946 lähtien ja nykyisin mukana on yksi joukkue Kanadasta, jossa laji myös kehitettiin. Naisten koripalloa pelataan WNBA-sarjassa, joka perustettiin vuonna 1996. Sarjan ensimmäinen kausi pelattiin tosin vasta vuotta myöhemmin.


title: Yhdysvaltain urheilu

text: Laji on suosittu koululaisten keskuudessa. Se on toiseksi suosituin poikien urheilumuoto high schoolissa sekä suosituin laji tyttöjen keskuudessa. Yliopistourheilussa koripallo on miesten neljänneksi ja naisten kolmanneksi harrastetuin joukkuelaji. Yliopistoissa koripalloa pelataan NCAA:n alaisuudessa. Yliopistokoripallon kausi huipentuu NCAA:n lopputurnaukseen, joka on yksi maan suosituimmista urheilutapahtumista. Tapahtuma pelataan maaliskuussa ja tunnetaan nimellä March Madness.


title: Meduusakalat

text: Meduusakalat (Centrolophidae) on ahvenkaloihin kuuluva heimo. Heimon lajeja tavataan kaikista valtameristä lämpimistä ja lauhkeista vesistä.


title: Meduusakalat

text: Meduusakalojen heimoon kuuluu 7 sukua ja noin 27 lajia. Lajeja ovat muun muassa mustameduusakala ("Centrolophus niger") ja pohjanmeduusakala ("Hyperoglyphe perciformis"). Suurimmat lajit voivat saavuttaa 137 cm:n pituuden, mutta yleensä ne jäävät noin 50–120 cm:n mittaisiksi. Kalojen ruumiinmuoto on pitkulainen tai ovaalinmuotoinen ja pää sekä kuono ovat pyöreähköt. Meduusakaloilla on yksi pitkä selkäevä ja myös peräevä on pitkä. Pyrstöevä on hieman haarautunut. Suu on suuri ja ulottuu silmien taakse. Meduusakalojen suomut ovat pienikokoiset ja puuttuvat usein päästä. Väriltään meduusakalalajit ovat tyypillisesti yksivärisen harmaita, ruskeita tai vihertäviä.


title: Meduusakalat

text: Meduusakalalajeja tavataan lauhkeista ja trooppisista vesistä Atlantin sekä Intian valtamerestä ja Tyynestämerestä lukuun ottamatta niiden keskiosia. Ne elävät usein syvissä vesissä lähellä mannerjalustoja ja saaria. Erityisesti nuoret kalat liikkuvat meduusojen ja kelluvien esineiden läheisyydessä lähempänä pintaa. Meduusakalojen ravintoa ovat meduusat, salpat, pienet kalat sekä äyriäiset. Meduusakaloja saadaan toisinaan saaliiksi siimoilla ja ne ovat maultaan hyviä ruokakaloja.


title: Angelo Scuri

text: Angelo Scuri (s. 24. joulukuuta 1959 Firenze) on italialainen entinen miekkailija. Hän oli vuoden 1984 kesäolympialaisissa Los Angelesissa mukana voittamassa kultaa floretin joukkuekilpailussa.


title: Klaus Reichert

text: Klaus Reichert (s. 3. kesäkuuta 1947 Hanau) on saksalainen entinen miekkailija. Hän voitti vuoden 1976 kesäolympialaisissa Montrealissa kultaa floretin joukkuekilpailussa ja sai siinä lisäksi hopeaa vuoden 1984 kesäolympialaisissa Los Angelesissa.


title: Hiatus

text: Hiatus ( ’aukko’) eli diereesi ( ’jako’) on fonetiikassa kahden peräkkäisen vokaalin välinen tavu- tai sanaraja. Päinvastoin kuin diftongissa, vokaalit eivät muodosta äännejatkumoa vaan sijaitsevat joko eri tavuissa tai eri sanoissa. Peräkkäisiä vokaaleja, joiden välissä on tavuraja, kutsutaan vokaaliyhtymäksi. Esimerkki vokaaliyhtymästä sisältyy suomalaisittain äännettäessä itse sanaan "hiatus" , jossa "i"- ja "a"-vokaalien välissä on siis hiatus. Arkisempi esimerkki on vaikkapa sanassa "pian" . Kahden sanan välinen hiatus esiintyy esimerkiksi ilmauksessa "hyvä on".


title: Hiatus

text: Antiikin Kreikan ja Rooman runoudessa hiatus oli epätoivottavaa, ja sitä vältettiin elisiolla eli jättämällä edeltävä vokaali pois (tätä esiintyy sanojen rajalla suomessakin: esim. "mutta ei" → "mutt’ ei" → "muttei"). Vaihtoehtoisesti hiatusta voidaan välttää jättämällä jälkimmäinen vokaali pois, sulauttamalla vokaalit yhdeksi äänteeksi tai lisäämällä niiden väliin konsonantti.


title: Hiatus

text: Suomen oikeinkirjoituksessa vokaalien välistä tavurajaa ei yleensä erikseen merkitä, paitsi jos se esiintyy kahden saman vokaalin välissä. Sanan sisällä tällainen tilanne voi syntyä vokaalien välisen k:n kadotessa astevaihtelun vuoksi, ja tällöin tavuraja osoitetaan heittomerkillä: "vaaka" : "vaa’an". Yhdyssanan osien välissä heittomerkin sijasta käytetään yhdysviivaa: "linja-auto".


title: Hiatus

text: Muinaiskreikkaa kirjoitettaessa hiatus merkittiin lisäämällä jälkimmäisen vokaalin päälle erokepisteet eli "dialytiká"-tarke. Käytännössä sama tarke on latinalaisen kirjaimiston yhteydessä esiintyvä treema, jonka käyttö erokepisteinä on latinan välityksellä periytynyt muun muassa ranskaan (esim. "Citroën") ja jossain määrin englantiinkin (esim. "coöperation", nykyään tosin tavallisemmin "co-operation" tai "cooperation").


title: Norman Bingley

text: Frederick Sparkes Norman Bingley (17. syyskuuta 1863 – 16. tammikuuta 1940) oli brittiläinen purjehtija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa "Heroinella" seitsemän metrin luokassa.


title: Edmund Thormählen

text: Edmund Gustaf Thormählen (21. heinäkuuta 1865 Göteborg – 13. marraskuuta 1946 Kungsbacka) oli ruotsalainen purjehtija. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa "Vingalla" kahdeksan metrin luokassa.


title: Clement Cazalet

text: Clement Haughton Langston Cazalet (16. heinäkuuta 1869 – 23. maaliskuuta 1950) oli brittiläinen tennispelaaja. Hän kilpaili vuoden 1908 kesäolympialaisissa Lontoossa ja sai siellä pronssia nelinpelissä.


title: Himation

text: Himation ) oli Antiikin Kreikassa käytetty joko villasta tai pellavasta kudottu suuri neliskulmainen viitta. Sitä käyttivät sekä naiset että miehet. He voivat kietoa ja laskostaa sen vartalolleen monin eri tavoin ja yleensä niin, ettei kiinnitykseen käytetty solkea. Himationia voitiin käyttää sellaisenaan tai ohuemman kitonin päällä.


title: Himation

text: Roomalaisten vastine himationille oli pallium.


title: Doran sotaoikeudenkäynti

text: Doran sotaoikeudenkäynti (myös Dora-Nordhausen tai Dachau-Dora-prosessi, ) oli Yhdysvaltain armeijan järjestämä sotarikosoikeudenkäynti vuonna 1947.


title: Doran sotaoikeudenkäynti

text: Syytettyinä oli 19 Mittelbau-Doran keskitysleirillä ja sen alaleireissä sekä Mittelwerkin asetehtaalla työskennellyttä henkilöä. Oikeudenkäynti järjestettiin 7. elokuuta – 30. joulukuuta 1947 Dachaun keskitysleirin tiloissa. Virallisen tiedonannon mukaan sen piti olla "Yhdysvallat vastaan Kurt Andrae" (tapaus: 000-50-37).


title: Doran sotaoikeudenkäynti

text: Yhdeksästätoista syytetystä neljä sai vapauttavan tuomion ja 15 tuomittiin rangaistukseen, yhdelle kuolemanrangaistus. Doran oikeudenkäynti oli viimeinen Dachaun oikeudenkäynneissä käsitellyistä sotarikossyytteistä. Oikeudenkäynnissä tuomion saaneet kärsivät rangaistuksensa Landsbergin vankilassa.


title: Doran sotaoikeudenkäynti

text: Dora-oikeudenkäynnin aikana tai sen jälkeen järjestettiin muitakin oikeudenkäyntejä. Lokakuun lopun ja joulukuun puolivälin 1947 välisenä aikana pidettiin oikeudenkäynti 14 alempiarvoista syytettyä, lähinnä SS-Totenkopfverbänden vartijoita vastaan, ja heistä neljä sai tuomion ja yksi vapauttavan päätöksen. Loput yhdeksän tapausta vedettiin pois todisteiden ja todistajien puutteessa. Tapausten poikkeuksellisen raakuuden takia Itä- ja Länsi-Saksan viranomaiset tutkivat tapauksia silti vielä erikseen varsinaisen oikeudenkäynnin jälkeen. Tunnetuin ja merkittävin näistä oikeudenkäynneistä käytiin vuosina 1968–1970 Essenissä, jossa langetettiin kaksi tuomioita.


title: Doran sotaoikeudenkäynti

text: Mittelbau-Doran keskitysleirille lähetetystä noin 60 000 vangista kuoli 20 000 nälkään, alistamiseen, tauteihin ja hyväksikäyttöön tai muihin epäinhimillisiin työ- ja elinolosuhteisiin.


title: Doran sotaoikeudenkäynti

text: Saapuessaan 11. huhtikuuta 1945 Mittelbauhun amerikkalaisjoukot löysivät ainakin kahdentuhannen ihmisen ruumiit ja vain muutaman sata eloonjäänyttä, joista suurin osa oli joko sairaita tai kuolemaisillaan. Suurimman osan vangeista oli SS-Totenkopfverbände pakkoevakuonut jo aiemmin aiemmin 6. huhtikuuta. Pakkoevakuointiin kuului noin 36 500 vankia, joista yli 8 000 kuoli nälkään, alistamiseen ja pikateloituksiin.


title: Doran sotaoikeudenkäynti

text: Tunnetuimmassa tapauksessa Ernhard Braunyn johti 400 vankia pois Rottleberoden alaleiriltä 4. huhtikuuta viedäkseen heidät toiminnassa olevaan Neuengammen keskitysleiriille. Joukon saapuessa Gardelegenin kylään, josta jatkokuljetuksen oli tarkoitus lähteä, todettiin ettei matkaa voitu enää jatkaa junaraiteiden vaurioitumisen vuoksi. Vartijat teloittivat kaikki yli tuhat vankia Isenschnibberin tilalla 13. huhtikuuta.


title: Doran sotaoikeudenkäynti

text: Yhdysvaltain sotarikosohjelman tutkimusryhmä 6 822 ryhtyi selvittämään lainopillisia toimia ja perusteita syytteiden nostamiseksi natsirikoksista tunnistamalla syytettyjä. Tutkinta valmistui 25. toukokuuta 1945, ja se toimitettiin Yhdysvaltain 9. armeijan komentajalle kenraali William Hood Simpsonille.


title: Doran sotaoikeudenkäynti

text: Monet epäillyistä vangittiin nopeasti, ja heidän syytteensä laadittiin saatujen todistajanlausuntojen ja kuvatodisteiden pohjalta. Oikeudenkäyntiprosessi vaikeutui sen jälkeen, kun amerikkalaisjoukot joutuivat vetäytymään Mittelbau-Doran alueelta sen siirtyessä Neuvostoliiton hallinnoimaksi alueeksi 6. heinäkuuta.


title: Doran sotaoikeudenkäynti

text: Suunniteltu todisteiden ja pidätettyjen vaihto neuvostojoukkojen kanssa 3. syyskuuta 1946 epäonnistui, kun yhtään neuvostoarmeijan vastuuhenkilöä ei saapunut sovittuun rajatapaamiseen.


title: Doran sotaoikeudenkäynti

text: Yhteistyö neuvostoviranomaisten kanssa takkusi, ja epäselväksi jäi, mikseivät neuvostoliittolaiset suostuneet asiassa yhteistyöhön. Epäselväksi jäi myös Gardelegenin joukkomurhasta esitetyistä todisteita vastaan luovutettiin 22 epäiltyä. Amerikkalaistutkijoiden muistiinpanoissa epäiltiin että neuvostotutkijoilla ja heidän esimiehillään oli epäselvyyksiä vastuukysymyksissä, mikä vaikeutti päätöksentekoa. Yhdysvaltain hallinnoimalla alueella olleiden epäiltyjen ja todisteiden pohjalta pidettiin Dachaun sotarikosoikeudenkäynnit.


title: Doran sotaoikeudenkäynti

text: Mittelbau-Doran leirin entisistä työntekijöistä 12 oli saanut jo aiemmin tuomiot, joista vastasi Britannian sotaoikeus Belsen-oikeudenkäynnin yhteydessä.


title: Doran sotaoikeudenkäynti

text: Neljä syytettyä oli saanut vankeusrangaistuksen ja viisi vapautettu sytteistä. Kuolemantuomion hirttämällä olivat saaneet leirin säilöönotosta vastannut johtaja Franz Hössler, kommandoführer Franz Stofel ja hänen varamiehensä Wilhelm Dörr. Tuomiot pantiin toimeen Hamelnin vankilassa.


title: Doran sotaoikeudenkäynti

text: Entinen leirin johtaja Otto Förschner sai Dachaun pääoikeudenkäynnissä kuolemantuomion, joka pantiin toimeksi 28. toukokuuta 1946. Hänen seuraajansa, entinen Auschwitzin komendantti Richard Baer kuoli esitutkinnan aikana, ennen kuin Frankfurtissa käyty Auschwizin oikeudenkäynti ehti alkaa 1960-luvun puolivälissä.